Το κόστος του χρήματος και η εμπιστοσύνη των πολιτών (Mέρος Α’) | PRECIOUS METALS GREECE\nΕίναι μάλλον απίθανο κάποιος να μην έχει διαπιστώσει τον ρόλο που παίζει η εμπιστοσύνη στις σχέσεις των ανθρώπων ως θεμέλιος λίθος της αγάπης, κι εξίσου απίθανο να μην έχει παραλληλίσει αυτήν την απροσδιόριστη για πολλούς μεταβλητή στο επάγγελμά του, στην συνύπαρξη με τους συναδέλφους ή την διοίκηση, αλλά και στην διάθεση του προϊόντος ή της υπηρεσίας που προσφέρει προς τους πελάτες. Μπορεί στην ζωή μας να μην υπάρχει κάποιος δείκτης εκτός από αυτόν των συναισθημάτων μας, στην οικονομία όμως και σε ότι διέπει το εμπόριο και τις υπηρεσίες, το κόστος του χρήματος, η απόδοση δηλαδή των ομολόγων, είναι ο πρώτος παράγοντας που κοιτούν οι επενδυτές για να προχωρήσουν ή όχι σε κάποια τοποθέτηση, πριν δούνε τις υπόλοιπες ενδείξεις, όπως η εμπιστοσύνη των πολιτών στην κυβέρνηση, που θα δούμε παρακάτω ή στο γράμμα τήρησης του νόμου για παράδειγμα.\nΣτην αιώνια πάλη της δομικής συνθήκης του διαίρει και βασίλευε, αυτού του δαιμονικού ελιξήριου με το οποίο το σύστημα δηλητηριάζει τις ψυχές των ανθρώπων, σπάνια κανείς παίρνει την σωστή απόσταση για να κάνει αντικειμενικές παρατηρήσεις, βρίσκοντας μάλλον αγαλλίαση στην μαζική συνάθροιση και στο μοίρασμα του αισθήματος της αποτυχίας, ενώ ίσως θα ήταν σχετικά εύκολο να αντιληφθεί ότι το φεουδαρχικό σύστημα ούτε έχει τελειώσει, ούτε θα τελειώσει ποτέ. Η διαφορά των πολεμοχαρών, αρχαίων ηγεμόνων που διαφέντευαν τεράστιες, ιδιόκτητες εκτάσεις, δίνοντας στους εργάτες τα απαραίτητα εργαλεία, τροφή και στην καλύτερη των περιπτώσεων, μετά από αιματοβαμένους αγώνες, στέγη, με όσους σήμερα βρίσκονται κοντά στην παραγωγή και την διανομή του χρήματος, δεν είναι καθόλου μεγάλη.\nΠαραδόπιστα, αρκετοί σημερινοί εργαζόμενοι-εσείς, εμείς κι οποιοσδήποτε άλλος- πιστεύουν κατά καιρούς λανθασμένα ότι, με τον κόπο τους θα καταφέρουν να μοιάσουν στους φεουδάρχες, “να πιάσουν την καλή”, αδυνατώντας εμμονικά, πρώτον να απολαύσουν τις απλές, καθημερινές χαρές της ζωής και δεύτερον να κάνουν τις απαραίτητες πράξεις σε ένα κομμάτι χαρτί. Θολωμένοι και αρνούμενοι να υπολογίσουν έστω τις καθαρές αμοιβές τους και το κόστος του χρήματος ή τις συναλλαγματικές ισοτιμίες, οδηγούνται συνεχώς σε λανθασμένους υπολογισμούς, οι οποίοι τους οδηγούν στον δανεισμό και την προαιώνια κατάρα του χρέους.\nΌπως θα δείτε στο γράφημα που ακολουθεί, οι “έχοντες” της κοινωνίας, αυτοί οι αριθμητικά ελάχιστοι του 1% που ελέγχουν το μεγαλύτερο κομμάτι του εκάστοτε τοπικού και παγκόσμιου πλούτου, δεν πολλαπλασιάζουν την περιουσία τους μόνο από τα επιχειρηματικά τους κέρδη, αλλά από τοποθετήσεις γενεών προς γενεά που έχουν να κάνουν απόλυτα με το κόστος του χρήματος, όπως είναι τα ακίνητα και οι θέσεις σε πάγια οχήματα εισοδήματος, κυρίως τα ομόλογα. Η εμπιστοσύνη τους στο σύστημα είναι μεγάλη, σε αντίθεση με τους πρώτους, γιατί απλά είναι μέρος του συστήματος και γνωρίζουν πως δουλεύει εκ των έσω. Η βαλβίδα αποσυμπίεσης όμως του συστήματος, δεν έχει να κάνει μόνο με το δικό τους μερίδιο πίστης στο σύστημα, αλλά κυρίως με αυτό όλων των υπολοίπων που ξεπερνούν το 95% και είναι οι τροφοδότες του status quo. Είναι αυτό το τελευταίο κομμάτι της εμπιστοσύνης που αν διαρραγεί, τότε οι πιθανότητες για το κόστος του χρήματος γίνονται αμέτρητες.\nΗ κάθε τεκτονική αλλαγή στην ιστορία της κοινωνίας είναι απόλυτα συνδεδεμένη με την εμπιστοσύνη των πολιτών στο σύστημα διακυβέρνησης και με την άρρηκτη συνοχή του κοινωνικού συμβολαίου, για το οποίο υπάρχουν πολλαπλά κι έντονα σημάδια ότι έχει σπάσει, χωρίς ακόμη οι συνέπειες της ρήξης να είναι απόλυτα ορατές για τις μάζες που βλέπουν τις σεισμικές γεωπολιτικές αλλαγές υπνωτισμένες από τις ατελείωτες σειρές επεισοδίων, ευχαρεστώντας πρόσκαιρα τον ψευδή, εικονικό εαυτό τους που σιγοπνίγεται μέσα στον ωκεανό των κοινωνικών μηχανών διασύνδεσης.\nΑρχίζοντας να συμπληρώνουμε το παζλ της σημερινής μας έκθεσης που έχει να κάνει με το κόστος του χρήματος και την εμπιστοσύνη της κοινωνίας σε αυτό, ας ξεκινήσουμε με την πρώτη παραπομπή, από τον Δεκέμβριο που μας πέρασε:\n“Αυτή η νέα τάξη πραγμάτων και οι αλλαγές στην παγκόσμια σκακιέρα, υπέρ της πολυπολικότητας που διεκδικούν πετυχημένα ως τώρα η Κίνα με την Ρωσία απέναντι στην, τελευταία όλο και περισσότερο, αμφισβητήσιμη ηγεμονία των Η.Π.Α, είναι η κύρια δύναμη που δημιουργεί τους τριγμούς που ζούμε και θα ζήσουμε στο έπακρο από εδώ και πέρα στην επόμενη δεκαετία, όπως επισημάναμε στην πρώτη έκθεσή μας για την χρονιά που τελειώνει, μέχρι να βρεθεί η νέα ισορροπία των μεγάλων δυνάμεων και η μετάβαση σε ένα νέο, παγκόσμιο, ψηφιακό πια, αποθεματικό νόμισμα για την μετά δολαρίου εποχή.\nΓια ποιο λόγο όμως η Ρωσία και η Κίνα θα παρέδιδαν την κυριαρχία τους στο ΔΝΤ, γιατί αυτό απαιτείται στην ουσία ως προϋπόθεση για ένα παγκόσμια ελεγχόμενο αποθεματικό νόμισμά, την ώρα που δημιουργούν τα δικά τους ιδρύματα, από αναπτυξιακές τράπεζες ως μηχανισμούς συναλλαγματικών εκκαθαρίσεων, για να απεξαρτήσουν κατά το δυνατόν τις οικονομίες τους από το δολάριο και τους αντίστοιχους μηχανισμούς των Η.Π.Α.; H υποψία μας είναι πως μόνο μέσα από μια τεράστια, παγκόσμια κρίση υπό την απειλή πολέμου ή και την πραγματοποίησή του, θα ήταν κάτι τέτοιο δυνατό, όπως επισημάναμε για την επερχόμενη σύγκρουση ανάμεσα στις Η.Π.Α και την Κίνα, ίσως με μοχλό την κλιμάκωση με την Β. Κορέα.”\nΑν πρόκειται λοιπόν για επερχόμενη σύγκρουση, όπως όλα δείχνουν, με τελευταία παραδείγματα την επιβολή δασμών στην Κίνα για φωτοβολταϊκά πάνελ και οικοσυσκευές και τις χθεσινές απειλές του κου Trump για κυρώσεις σε περιπτώσεις πνευματικής ιδιοκτησίας, δεν θα παίξει τεράστιο ρόλο η εμπιστοσύνη των πολιτών τους σε καίρια μέρη του συστήματος; Θεωρούμε πως, οι συμφωνίες για παράδοση οπλικών συστημάτων σε επί δεκαετίες αμερικάνικες περιοχές ή έστω αμφιταλαντευόμενες όπως είναι οι Φιλιππίνες, η Σαουδική Αραβία, το Πακιστάν, το Αφγανιστάν, από τους ρώσους και τους κινέζους, με τους πρώτους να επιστρέφουν για τα καλά στο μαλακό υπογάστριο των Η.Π.Α., την Καραϊβική, είναι ένα μικρό δείγμα για το τι θα ακολουθήσει. Στο πρώτο πλάνο θα βρίσκεται και η χώρα μας αφού η κατάρριψη της δομής του νοτιοανατολικού άκρου του NATO, με πιθανό θερμό επεισόδιο ανάμεσα στην χώρα μας και την Τουρκία, με την Ελλάδα υπό γερμανική κατοχή και βαλλόμενη από παντού στην νέα υπερβαλκανοποίηση των Βαλκανίων με τωρινή αιχμή το Μακεδονικό, είναι ευνόητα στα σχέδια των αναδυόμενων παγκόσμιων δυνάμεων. Στο επόμενο γράφημα, αν και με μικρό ποσοστό ερωτηθέντων, παίρνουμε μια πρώτη εικόνα από τις απόψεις των πολιτών στις δύο χώρες, όπου οι κινέζοι δεν εμπιστεύονται την κυβέρνησή τους αλλά τον επιχειρηματικό τομέα, ενώ οι αμερικανοί ακριβώς το αντίθετο, με τα media να καταλαμβάνουν και στις δύο χώρες αξιοθρήνητα εφηβικά ποσοστά.\nΊσως κάποιοι να θεώρησαν ότι υπερθεματίζουμε, όταν στην προηγούμενη έκθεσή μας αναφερθήκαμε στον πρόεδρο Nixon και το Watergate:\n“Την ώρα που συμβαίνουν όλα αυτά, η εμπιστοσύνη των αμερικανών πολιτών στην κυβέρνησή τους παραμένει στα χαμηλά του 2010, όπως φαίνεται στο διάγραμμα, διυλίζοντας ακόμη περισσότερο τις διχαστικές τάσεις και την κοινωνική ανισορροπία στην πιο κομβική στιγμή του αμερικάνικου έθνους στην μετά Nixon εποχή. Μακάρι να κάνουμε λάθος αλλά πιστεύουμε ότι, για πολλές δεκαετίες δεν έχει δοκιμαστεί τόσο η ενότητα και η ομόνοια στις Η.Π.Α. όπως θα δοκιμαστεί στην διαδικασία αυτών των εκλογών.”\nΟι αναφορές μας για τις περισσότερο σκανδαλώδεις αμερικανικές εκλογές, για την μανιώδη επιβολή της επιστροφής του μακαρθισμού μέσω της ρωσοφοβίας στην αναβίωση του ψυχρού πολέμου, επίσης για την προσπάθεια που έρχεται από το βαθύ κράτος να οδηγήσει τον πρόεδρο Trump εκτός Λευκού Οίκου για παρεμπόδιση της δικαιοσύνης, την ώρα δε που δεν έχουν παρουσιαστεί ποτέ σαφείς αποδείξεις για διασυνδέσεις ανθρώπων της καμπάνιας του, καθώς και για το σχίσμα των μυστικών υπηρεσιών, είναι πάρα πολλές τον τελευταίο χρόνο. Ίσως να κουράσαμε κάποιους από σας, θεωρήσαμε όμως σημαντικό να παρακολουθήσουμε την εξέλιξη αυτής υπόθεσης, η έκβαση της οποίας θα κρίνει και το μέλλον της οικουμένης. Με την δημοσιοποίηση του περίφημου memo του κυρίου Nunes, το οποίο καταδεικνύει τις παράνομες, κατά το σύνταγμα των Η.Π.Α, κινήσεις ανθρώπων του FBI και του υπουργείου δικαιοσύνης για παρακολουθήσεις πριν τις εκλογές του κου Trump και των συνεργατών του, όπως ο κος Carter Page, με πρόσχημα την έκθεση που συνέταξε ο πρώην κατάσκοπος των αγγλικών υπηρεσιών, κος Steele, μετά από εντολή και πληρωμή δικηγορικού γραφείου που συνδέεται με το κόμμα των δημοκρατικών και το ίδρυμα Clinton, η υπόθεση παίρνει εκρηκτικές διαστάσεις, όπως είχαμε επισημάνει στην έκθεσή μας την τελευταία βδομάδα του προηγούμενου Μάρτιου:\n“Όπου όμως υπάρχει δράση, υπάρχει και αντίδραση, κι αυτή έρχεται αυτή τη στιγμή από πληροφοριοδότες μέσα από τις μυστικές υπηρεσίες, οι οποίοι έδωσαν στον γερουσιαστή των ρεπουμπλικάνων και υπεύθυνο της υπηρεσίας πληροφοριών του κογκρέσου, κου Devin Nunes από την Καλιφόρνια, αποδεικτικά στοιχεία. O ίδιος λέει ότι, πράγματι, τόσο ο κος Trump, όσο και μέλη του επιτελείου του, είχαν τεθεί υπό παρακολούθηση μετά το αποτέλεσμα των εκλογών και κατά την διάρκεια της μετάβασής τους στον Λευκό Οίκο! Επιπρόσθετα, οι πληροφορίες των παρακολουθήσεων, που διέρρευσαν σε μέλη της κυβέρνησης Obama, δεν είχαν να κάνουν με τις αμφιλεγόμενες πιθανές σχέσεις με τους Ρώσους, αλλά με όλες τις συνδιαλλαγές τους για την συγκρότηση της νέας κυβέρνησης. Στην περίπτωση που αποδειχθεί κάτι τέτοιο, αν και πολύ αμφιβάλουμε, έχουμε να κάνουμε με ένα τεράστιο σκάνδαλο, αφού ο ρόλος των μυστικών υπηρεσιών καταστατικά είναι να προστατεύει την χώρα από πιθανούς εχθρούς και όχι να κατασκοπεύουν την επόμενη κυβέρνηση της χώρας. Κάτι τέτοιο, θα αποσυντονίσει ακόμη περισσότερο τους Αμερικανούς πολίτες και θα στηλιτεύσει την κατάσταση της δημοκρατίας στην χώρα, με παράπλευρες απώλειες που αγγίζουν την παγκόσμια ισορροπία και τάξη.”\nAναλογιζόμενος κανείς τα παραπάνω που συμβαίνουν στην παγκόσμια, ως τώρα, πρώτη δύναμη της οικουμένης, αλλά λίγο πολύ σε όλες τις χώρες της υφηλίου ταυτόγχρονα με παραλλαγές, σε μια πιθανά θανατηφόρα επανάληψη της δεκατίας του 1930, δεν μπορεί παρά να παραμείνει σοκαρισμένος για το τι μέλλει γενέσθαι, όταν χωνέψει την καταβύθιση των ποσοστού που θεωρεί απαραίτητο να ζει σε δημοκρατία από τους millenials, όσους γεννήθηκαν στην δεκαετία του ’80, σε μερίδιο που πλησιάζει το 25% από το πλέον του 75% των παππούδων τους. Και ποιος μπορεί να τους κατηγορήσει, αν σκεφτεί ρεαλιστικά τι έκανε ως γονιός για την κοινωνία που τους παρέδωσε… Αν μη τι άλλο, δεν είναι παρά μια απόδειξη της εναντίωσής τους στο παρόν σύστημα η ενασχόλησή με τα κρυπτονομίσματα και η πίστη τους σε αυτά, παρά στα fiat νομίσματα, έστω και μέσω κερδοσκοπικών διαθέσεων, όπως δείξαμε στην ειδική έκθεσή μας για bitcoin και το χρήμα του internet την προηγούμενη βδομάδα;\nΓια να κυκλώσουμε γεωπολιτικά την έλλειψη εμπιστοσύνης των ανθρώπων στο σύστημα, πριν περάσουμε στο δεύτερο κομμάτι για την ανάλυση της επερχόμενης αύξησης του κόστους του χρήματος που θα δυναμιτίσει τα απανταχού κοινωνικά ταμεία περίθαλψης, παροχών και συντάξεων, δεν θα μπορούσαμε να μην σχολιάσουμε το εν τη γεννέσει χάος στην Γερμανία, συνδέοντας την πρώτη σε δύναμη χώρας της Ευρώπης με τις Η.Π.Α. μέσω παραπομπής στην έκθεσή μας του προηγούμενου Οκτωβρίου:\n“Όπως αναφέραμε ξανά στην προηγούμενη εβδομαδιαία μας έκθεση με τίτλο “Οι Η.Π.Α σφίγγουν το λουρί στην Γερμανία”, το άνοιγμα των ευρωπαϊκών συνόρων ήταν αποκλειστική απόφαση της κας Merkel για να διορθώσει την προσωπική της εικόνα, καθώς και της κυβέρνησής της, μετά την ανελέητη, άδικη, παράνομη και οργανωμένη επίθεση προς την Ελλάδα, ώστε να κατέβει στις προεδρικές εκλογές της επόμενης χρονιάς. Όπως φαίνεται στο διάγραμμα του Bloomberg, τόσο η ίδια όσο και η κυβέρνησή της έπεφταν καταιγιστικά στις δημοσκοπήσεις από την “διάσωση” της χώρας μας και μετά κι έπρεπε να εφευρεθεί μια νέα ρητορική που να εμφανίζει την καγκελάριο περισσότερο ανθρώπινη στα μάτια των πολιτών.\nΗ αρχή του τέλους και η μεγάλη πτώση που φαίνεται στο γράφημα του Bloomberg, ήταν το κλείσιμο των συνόρων της Γερμανίας με την Αυστρία στα μέσα του Σεπτέμβρη του 2015, όταν αναφέραμε πως κάπως έτσι θα τελειώσει η συνθήκη Schengen, για να μας επιβεβαιώσει ο άτυπος υπεύθυνος του εξίσου άτυπου Eurogroup, κος Ντάϊζελμπλουμ στο τέλος του ίδιου μήνα με την δια στόματός του απειλή, στην καθόλα “δημοκρατική” του προσπάθεια να πείσει τις χώρες μέλη να απορροφήσουν τους ίδιους, ποσοστιαία, πρόσφυγες, ενώ στις αρχές του ίδιου μήνα αναφέραμε επίσης πως η γενική πρόβα για το κλείσιμο των ευρωπαϊκών ενδοσυνόρων έχει γίνει από το 2012.“\nΠαρατηρώντας το αποτέλεσμα της πιο πρόσφατης δημοσκόπησης για τα κόμματα της Γερμανίας – έστω κι αν από το Brexit και μετά έχουν πέσει έξω απανωτά η μια στην άλλη παγκόσμια-για όσους γνωρίζουν τεχνική ανάλυση-ναι, δείχνει τις πιθανότητες σε πάσης φύσεως διαγράμματα-ο κίνδυνος είναι ορατός. Οι σοσιαλοδημοκράτες του SPD (κόκκινη γραμμή), όπως κι ο συνασπισμός της κας Merkel (μπλέ), δοκιμάζουν την στήριξη του επταετούς κύκλου βρισκόμενα σε παγιωμένη καθοδική πορεία, μετά την περυσινή αντίδραση που τέσταραν το προηγούμενο υψηλό, ενώ το AFD (γκρι) μαζί με τους αριστερούς του Die Linke (μαύρη), τους φιλελεύθερους του FDP (κυανή) και τους οικολόγους (πράσινη), ετοιμάζονται να διασπάσουν ανοδικά τα υψηλά του 2017, ανεβάζοντας μελλοντικά τα ποσοστά τους. Η ψήφος διαμαρτυρίας των πολιτών, από το προδομένο ΟΧΙ της νεότερης ιστορίας του ελληνικού λαού, το Brexit, τις εκλογές σε Η.Π.Α., Γαλλία, της Αυστρίας και τόσων άλλων χωρών, σιγοβράζει τώρα στην Γερμανία. Άσχετα αν η κυρία Merkel συμφωνήσει με τον κο Schulz, οπότε δεν θα υπάρξουν νέες εκλογές, η αντίδραση και η πίεση θα μεγαλώσει από την ώρα που το ακροδεξιό AFD, θα μπεί στην αντιπολίτευση και θα κερδίσει χώρο προβολής στα συστημικά ΜΜΕ.\nΣτην προηγούμενη έκθεσή μας, δείξαμε για πολλοστή φορά πως, το “γερμανικό θαύμα” απομυζά όλα τα υπόλοιπα μέλη της ΕΕ, στραγγίζοντας κυρίως τον Μεσογειακό νότο και μετατρέποντας την Ελλάδα σε αποικία του με την μερκαντιλιστική στρατηγική του, έχοντας όχι μόνο τον μικρότερο δείκτη ανεργίας, αλλά στην κυριολεξία να βρίσκεται σε έντονη ανάγκη κάλυψης εργατικών θέσεων χαμηλού δυναμικού. Σήμερα, θα σας δείξουμε τον πραγματικό λόγο του δήθεν ανθρώπινου ενδιαφέροντος της κας Merkel και του κυρίου Schauble για την εισαγωγή όχι μόνο προσφύγων, αλλά λαθρομεταναστών από το μέτωπο της Συρίας και όχι μόνο, που δεν είναι άλλος από το τεράστιο δημογραφικό πρόβλημα της χώρας, όπως φαίνεται στο διάγραμμα που ακολουθεί, με πρόβλεψη ως το 2055. Ο πληθυσμός της χώρας, από σήμερα και για τις επόμενες τέσσερις δεκαετίες τουλάχιστον, αυξάνει τον ρυθμό γήρανσής του, καθιστώντας μαθηματικά επιβεβαιωμένη την έλλειψη εργατικών χεριών για να διατηρηθεί η γερμανική μηχανή στις ίδιες υψηλές στροφές λειτουργίας και να συνεχίσουν τα εξωπραγματικά πλεονάσματα του 8% και των 300 δισεκατομμυρίων το χρόνο. Τακτική, η οποία έχει ήδη στοχευθεί από το ΔΝΤ και την ομάδα της G20 ως unfair, αφού η σε βαθμό υστερίας δημοσιονομική λιτότητα κρατά σε καθεστώς ομηρίας τους εργαζόμενους, καταστρέφει τον σχηματισμό επενδυτικών κεφαλαίων και σαν βδέλα ρουφά το αίμα μέσω της ισοτιμίας του ευρώ όλα τα υπόλοιπα μέλη της ευρωζώνης, όπως σωστά ανέφερε ο πρόεδρος Trump.\nΓιά να γεφυρώσουμε την ανάλυση που ακολουθεί για επερχόμενη, ίσως κάθετη, αύξηση των επιτοκίων παγκόσμια, του κόστους του χρήματος δηλαδή και της ρήξης της εμπιστοσύνης των πολιτών στο παρών νομισματικό σύστημα που θα επέλθει, θα χρειαστεί να γίνει κατανοητό πως, οι κυβερνητικοί προϋπολογισμοί δεν διαφέρουν σε τίποτα από εταιρίες ζόμπι που βασίζονται στην φημισμένη “δημιουργική λογιστική”, σε απάτες δηλαδή, για να παρουσιάζουν τα νούμερα και τα αποτελέσματα κατά το δοκούν. Στον πίνακα της Welt που ακολουθεί, το οικονομικό τμήμα της εφημερίδας, υπολόγισε τα κόστη που βρίσκονται κρυμμένα έξω από τους προϋπολογισμούς των χωρών της ΕΕ, αν και είναι τακτική που ισχύει παγκόσμια. Τα κόστη αυτά, που είναι εγγυημένα από τις κυβερνήσεις όλων των χωρών, είναι βουνά κρυμμένων χρεών, από δημόσιες εταιρίες για παράδειγμα ή συμμετοχές του δημοσίου σε ιδιωτικές επιχειρήσεις και φυσικά μέσα σε αυτά βρίσκονται όλες οι κοινωνικές παροχές, οι συντάξεις των πολιτών και τα έξοδα των ταμείων περίθαλψης, εκπαίδευσης, τα οποία αναφέρονται συνολικά στον πίνακα ως ποσοστό του εθνικού ακαθάριστου προϊόντος, κάτι στο οποίο είχαμε αναφερθεί πρώτη φορά την τρίτη βδομάδα του Μαρτίου 2016, με αφορμή την έκθεση της Citi:\n“Ειδικά για την Ευρώπη, η έκθεση αναφέρει ότι χώρες όπως οι Γερμανία, Ιταλία, Γαλλία, Αγγλία, Ισπανία και Πορτογαλία έχουν υποχρεώσεις για τις συντάξεις και τις κοινωνικές παροχές του δημόσιου τομέα τους που φτάνουν στο 300% του εθνικού ακαθάριστου προϊόντος τους κι όπως εύκολα καταλαβαίνει κανείς δεν υπάρχει καμία μα καμία περίπτωση, πρώτον να μην μειωθούν στο ελάχιστο τα πακέτα των παροχών και δεύτερον να μην αυξηθούν τα ηλικιακά όρια αντίστοιχα, προκειμένου οι πολιτικοί να μην αντιμετωπίσουν το πρόβλημα στην βάση και να το μεταθέσουν αργότερα στο μέλλον, ώστε να σκάσει στα χέρια κάποιου άλλου και όχι στα δικά τους.”\nΔεν χρειάζεται να είναι οικονομικός αναλυτής κάποιος πιστεύουμε για να αντιληφθεί το μέγεθος της βόμβας που είναι τοποθετημένη στα έγκατα του συστήματος και που αφορά στην μελλοντική, κυριολεκτικά, επιβίωση των πολιτών και ειδικά των ευπαθών ομάδων και των συνταξιούχων, που θεωρούν ως πάγια την σύνταξή τους, με κάθε δικαίωμα φυσικά, αφού αφορά σε αμοιβές που έχουν προκαταβάλει από τα χρόνια της εργασίας τους. Από την ώρα όμως που τα χρήματα αυτά απλά δεν υπάρχουν, γιατί έχουν ληστευθεί από τους πολιτικούς παγκόσμια που κοιτάνε μόνο πως να κερδίσουν χρόνο σπρώχνοντας τα προβλήματα βαθύτερα μέσα στον χρόνο και στο πως να ικανοποιούν την ημέτερη εκλογική πελατεία τους, οι δυτικές κοινωνίες θα πρέπει να προετοιμαστούν γι αυτό το ενδεχόμενο, γιατί σε αντιδιαστολή με τις ανατολικές, η προστασία που παρέχει η μονιασμένη και ενωμένη οικογένεια απέναντι στα δεινά, έχει αλλοιωθεί ως έννοια.\nΤο παγκόσμιο χρέος, όπως θα δείτε στο γράφημα που ακολουθεί με τα στοιχεία της BIS και του IMF από το Institude of International Finance και την Haver Analytics, συνεχίζει να εκτοξεύεται στην στρατόσφαιρα, έχοντας ξεπεράσει στο τρίτο τρίμηνο του 2017 τα $230 τρισεκατομμύρια. Αύξηση δηλαδή $16 τρισεκατομμυρίων από το τέλος του 2016, με το δημόσιο χρέος της Ευρώπης να έχει ξεπεράσει το 100% του εθνικού ακαθάριστου προϊόντος και τις Η.Π.Α. να ακολουθούν με ποσοστό αντίστοιχο της τάξης του 73%.\nΤο δημόσιο χρέος παγκόσμια ξεπέρασε τα $60 τρισεκατομμύρια και φανταζόμαστε, όπως σας προϊδεάσαμε, δεν είναι δύσκολο να καταλάβετε, πως η παραμικρή αύξηση στο κόστος του χρήματος που είναι τα επιτόκια, τα οποία ανεβαίνουν όσο πέφτουν τα κρατικά ομόλογα σε αξία, είναι η σπίθα που θα ανατινάξει το παγκόσμιο χρηματοπιστωτικό και νομισματικό σύστημα, όπως έχουμε αναφέρει πολλές φορές, την τελευταία τον Σεπτέμβριο της προηγούμενης χρονιάς:\n“Ένα νομισματικό σύστημα βασισμένο στο χρέος και στα ομόλογα, που έχει σχεδιαστεί για να εξαπατά τους περισσότερους, φροντίζει πάντα να διατηρεί την επαφή του με αυτούς που απαρτίζουν τους κυριότερους πυλώνες τους αλλά και τους ουσιαστικούς του μετόχους, τις διεθνείς τράπεζες. Όπως θα δείτε στον πίνακα του Bloomberg, οι αγορές τείνουν να πιστέψουν ότι η επόμενη αύξηση των βασικών επιτοκίων από την FED, δεν θα γίνει πριν τον Σεπτέμβριο του 2018. Η FED, έχει από την μια να υπερασπιστεί δημόσια την αξιοπιστία της και κυρίως να απαρνηθεί το γεγονός πως η νομισματική της πολιτική, από την κρίση του 2008 ως σήμερα, είναι πετυχημένη κι από την άλλη να μην κατηγορηθεί δημόσια ότι υποδαυλίζει τις χρηματιστηριακές φούσκες στα ομόλογα, στην αγορά ακινήτων, στις αυτοκινητοβιομηχανίες, στα δάνεια των φοιτητών και σε μια ντουζίνα περίπου ακόμη που περιμένουν την σωτήρια βελόνα να σκάσουν, ώστε να επανακαθοριστεί το σύστημα, απαλείφοντας όμως στην έκρηξη, την αξία των καταθέσεων από εκατομμύρια νοικοκυριά σε όλο τον κόσμο.”\nΓια το τέλος του πρώτου μέρους της μηνιαίας μας έκθεσης, η οποία χωρίστηκε σε δύο κομμάτια λόγω μεγέθους με το δεύτερο να ακολουθεί το επόμενο Σαββατοκύριακο, ένα γράφημα από τον υπέρμαχο των πολύτιμων μετάλλων και εξαιρετικό συνάδελφο κο Mike Malloney, που δείχνει τις αγορές χρυσού από τις κεντρικές τράπεζες και αποδεικνύει ότι αγόραζαν κατά την διάρκεια της πτώσης της τιμής από το 2011 και μετά. Κάτι μάλλον θα ξέρουν παραπάνω κι από μας κι από σας. Άλλωστε μέσα στις εκθέσεις μας, σας έχουμε δείξει ότι το “έξυπνο χρήμα”, το θεσμικό δηλαδή, λειτουργεί εντελώς αντίθετα από την μάζα. Αγοράζει φτηνά και πουλάει ακριβά, όπως θα κάνει και μετά την διόρθωση που ξεκίνησαν την βδομάδα που μας πέρασε τα χρηματιστήρια, για την οποία είχαμε προειδοποιήσει στην προηγούμενη έκθεσή μας.\nΒλέπετε, η FED ξεκίνησε να πουλάει τα ομόλογα που αγόραζε κατά την διάρκεια της κρίσης μετά το σοκ του 2008, στην ήδη αναγγελμένη προσπάθειά της να μικρύνει τον ισολογισμό της και να μειώσει την ποσότητα του χρήματος στο χρηματοπιστωτικό σύστημα. Το αποτέλεσμα θα είναι η αύξηση στο κόστος του χρήματος και της αντίστοιχης απόδοσης των ομολόγων, κομμάτι που εκτός από την τεχνική ανάλυση των πολύτιμων μετάλλων, του ευρώ και του δολαρίου θα καταλάβει το δεύτερο μέρος της μηνιαίας μας έκθεσης, μαζί με αντίστοιχα διαγράμματα ομολόγων κι επιτοκίων.\nΚι όσο μας επιτρέπεται, πριν δείτε το γράφημα που ακολουθεί, μια παραίνεση. Το να είναι κανείς Έλληνας, δεν περικλείεται μόνο σε γεωγραφικά πλαίσια, αλλά εξίσου σε πνευματικά. Δεν γίνεται να είναι κάποιος Έλληνας και να μην πονά η καρδιά του για την παραμικρή πέτρα αυτού του ματοβαμένου τόπου, από την Κρήτη, ως την Θράκη κι από το Αιγαίο ως την Μακεδονία. Ας ελπίσουμε ότι το σημερινό συλλαλητήριο θα αποδείξει την ομόνοια και την σοφία που έχουν επιδείξει αρκετές φορές οι πρόγονοί μας σε κομβικές στιγμές της ιστορίας μας, με πίστη, όραμα και συμφιλίωση στον κοινό σκοπό, προπαντός μακριά από “χρώματα” και χαρακώματα που επιτήδειοι φυτεύουν πονηρά στις καρδιές μας. Πιστεύουμε ότι, το γράμμα ενός “ξένου” Έλληνα, του καθηγητή Stephen Miller από το πανεπιστήμιο Berkeley της Καλιφόρνιας, προς το Archaeology Magazine το 2009, εξαφανίζει κάθε υποψία για την ιστορικότητα της Μακεδονίας. Η ιστορία όμως, είναι ένας ζωντανός οργανισμός που μαζί με το παρελθόν προσλαμβάνει το παρόν στις συνιστώσες της όταν γράφεται. Ας αποδείξουμε ότι είμαστε άξιοι του παρόντος για να εξασφαλίσουμε τις καλύτερες συνθήκες για τις γενιές που έρχονται μετά από μας. Αυτές των παιδιών μας.\nTags: BONDS, CENTRAL BANKS, China, CURRENCIES, Debt, dollar, DXY, ECB, ECONOMY, ELECTIONS, Euro, FED, gold, KINA, MARKETS, POWELL, RUSSIA, SILVER, TRUMP, USA, WEEKLY REPORT, YIELDS, ΑΠΟΔΟΣΕΙΣ, ασήμι, ΔΟΛΛΑΡΙΟ, ΕΒΔΟΜΑΔΙΑΙΑ ΕΚΘΕΣΗ, ΕΚΛΟΓΕΣ, ΕΚΤ, Ευρώ, Η.Π.Α, Κεντρικές Τράπεζες, ΟΙΚΟΝΟΜΙΑ, ομόλογα, Ρωσία, ΤΡΑΜΠ, ΧΡΗΜΑΤΙΣΤΗΡΙΟ, χρυσός


Υιοθετώ και Προστατεύω – Δέλτα Αξιού\nΕκτύπωση 976 αναγνώσεις\nΣυντονιστής: Ζυγάς Νίκος (συμμετείχαν όλοι οι εκπαιδευτικοί του σχολείου)\nΤάξη: Συμμετείχαν όλα τα τμήματα του σχολείου\nΤο πρόγραμμα αυτό εντάσσεται στην πρωτοβουλία της Γενικής Γραμματείας Νέας Γενιάς (Γ.Γ.Ν.Γ.) με γενικό τίτλο “Υιοθετώ και Προστατεύω”. Το θέμα που προτείναμε ήταν η προστασία του υγρότοπου του Δέλτα του Αξιού ποταμού. Η πρότασή μας εγκρίθηκε και χρηματοδοτήθηκε από τη Γ.Γ.Ν.Γ. το Μάρτιο του 1999.\nΣτο πρόγραμμα συμμετείχε όλο το προσωπικό και το μαθητικό δυναμικό του σχολείου καθώς και ο Σύλλογος Γονέων & Κηδεμόνων.\nνα κατανοήσουν τα παιδιά, μέσα από εμπειρίες, το συνολικό περιβάλλον και να αντιληφθούν την αλληλεπίδραση ανθρώπου-περιβάλλοντος\nνα προσεγγίζουν κριτικά τα περιβαλλοντικά προβλήματα\nνα αποκτήσουν υπεύθυνη και ενεργή στάση στην προστασία του περιβάλλοντος και να διαμορφώσουν οικολογική συνείδηση\nνα αναπτύξουν δεξιότητες για τον προσδιορισμό, την κατανόηση και την επίλυση προβλημάτων\nΣχεδιασμός – Προεργασίες\nΚατά το χρονικό διάστημα Μαΐου-Οκτωβρίου 1999 έγιναν οι παρακάτω προπαρασκευαστικές διεργασίες:\nΣυγκροτήθηκε η οργανωτική ομάδα από εκπαιδευτικούς του σχολείου η οποία ανέλαβε το σχεδιασμό και συντονισμό της συνολικής προσπάθειας\nΈγιναν οι πρώτες επαφές με το Κέντρο Πληροφόρησης Δέλτα Αξιού (Κ.Π.Δ.Α.) και το Δήμο Ευόσμου και εξετάστηκαν οι δυνατότητες συνεργασίας\nΔιατυπώθηκαν ερωτηματολόγια για τη διερεύνηση γνώσεων, στάσεων και αξιών των παιδιών σχετικά με το περιβάλλον, ώστε να προσαρμόσουμε ανάλογα τις δράσεις που θα αναπτύσσονταν αργότερα, αλλά και για να αξιολογήσουμε το πρόγραμμα\nΟργανώθηκε ενημερωτική εκδήλωση στο πολιτιστικό κέντρο του Δήμου Ευόσμου (5 Ιουνίου), όπου κλήθηκαν και οι περιβαλλοντικές ομάδες των σχολείων της περιοχής. Έγινε η πρώτη παρουσίαση του προγράμματος. Συμμετείχαν με εισηγήσεις: Κ.Π.Δ.Αξιού, Δασαρχείο Θεσ/νίκης, WWF, Ελλ. Ορνιθολογική Εταιρεία, Ε.Κ.Β.Υ.\nΣε συνεργασία με το Γραφείο Περιβ/ντικής εκπ/σης και το Κέντρο Περιβ/ντικής εκπ/σης Ελευθέριου-Κορδελιού πραγματοποιήθηκε ενημερωτική ημερίδα για τους εκπαιδευτικούς του σχολείου με θέμα: “Προσέγγιση υγροτοπικών συστημάτων με τη μέθοδο project”\nΈγινε η συγκέντρωση επιστημονικού υποστηρικτικού υλικού και ακολούθησε μετακίνηση των εκπαιδευτικών στο πεδίο (Δέλτα Αξιού), όπου τους έγινε ενημέρωση από το Κέντρο Πληροφόρησης.\nΠως εργάστηκαν οι τάξεις\nΗ πρώτη προσέγγιση στις τάξεις έγινε με τη γνωριμία των Υγροτόπων της Ελλάδας και σκοπό είχε την κατανόηση της έννοιας υγρότοπος, της σημασίας και του ρόλου που παίζουν στο φυσικό και ανθρώπινο περιβάλλον και της ανάγκης προστασίας του. Καταλήξαμε στον υγρότοπο του Αξιού.\nΆρχισε η συγκέντρωση πληροφοριακού υλικού από τους μαθητές-τριες. Χρησιμοποιήθηκαν διάφορες πηγές πληροφόρησης (δημοσιεύματα εφημερίδων και περιοδικών, σχετική βιβλιογραφία, γονείς, περιβαλλοντικοί σύλλογοι, internet κ.α.). Αξιολογήθηκε και ταξινομήθηκε το υλικό από τις τάξεις. Διαμορφώσαμε αίθουσα περιβαλλοντικής εκπαίδευσης όπου συγκεντρώσαμε όλο το υλικό μας.\nΔημιουργήθηκαν οι πρώτες ομάδες εργασίας των τάξεων και αποφασίστηκε να εξεταστεί το οικοσύστημα από τέσσερις διαφορετικές οπτικές γωνίες:\nκίνδυνοι που απειλούν τον υγρότοπο\nΑκολούθησε η επισκόπηση πεδίου με την τμηματική οργανωμένη επίσκεψη των παιδιών στο οικοσύστημα. Εκεί τα παιδιά έκαναν καταγραφή της χλωρίδας-πανίδας και των ανθρώπινων δραστηριοτήτων, ορνιθοπαρατήρηση και έπαιξαν περιβαλλοντικά παιχνίδια με σκοπό την αισθησιοκινητική προσέγγιση του υγρότοπου.\nΜε την επιστροφή στο σχολείο τα παιδιά σχεδιάζουν, οργανώνουν και αποφασίζουν ενέργειες και δράσεις οι οποίες υλοποιούνται είτε μέσα στο σχολείο είτε έξω από αυτό.\nΑπό την συζήτηση των φορέων\nΣτο διάστημα αυτό διοργανώθηκε στο σχολείο εκδήλωση-συζήτηση με τη συμμετοχή εκπροσώπων και φορέων που εμπλέκονται με το Δέλτα του Αξιού. Οι διαφορετικές προσεγγίσεις και αντεγκλήσεις των φορέων ανέδειξαν την πολυπλοκότητα του οικοσυστήματος σε όλο της το μεγαλείο. Δόθηκε στους μαθητές-τριες η ευκαιρία να εκφραστούν και να διατυπώσουν τις απορίες και τους προβληματισμούς που τους δημιουργήθηκαν κατά τη διάρκεια του προγράμματος. Πάντως, στο τέλος της συζήτησης όλοι οι παρευρισκόμενοι υπόγραψαν κοινή δήλωση με την οποία δεσμεύτηκαν πως θα φροντίσουν για την σωτηρία του οικοσυστήματος. (κάντε κλικ εδώ για να δείτε την δήλωση)\nΣτις 2 Φεβρουαρίου 2000 (παγκόσμια ημέρα υγροτόπων) πραγματοποιήθηκε επίσκεψη ολόκληρου του σχολείου στο Δέλτα του Αξιού. Ο σκοπός της επίσκεψης ήταν να υλοποιηθούν οι δράσεις και οι ενέργειες που είχαν αποφασιστεί στα προηγούμενα στάδια του προγράμματος. Έτσι τα παιδιά προχώρησαν σε δεντροφυτεύσεις, ορνιθοπαρατήρηση, καθαρισμό των ακτών, ενημερώθηκαν για τις οστρακοκαλλιέργειες, για το κυνήγι κ.λ.π. Όλες οι δραστηριότητες έγιναν σε συνεργασία με το Δασαρχείο Θεσ/νίκης, το Κέντρο πληροφόρησης και άλλες περιβαλλοντικές οργανώσεις.\nΚατά την τελευταία φάση ανάπτυξης του προγράμματός μας (3-28 Φεβ) καλέσαμε όλα τα σχολεία της περιοχής για να ενημερώσουμε και να ευαισθητοποιήσουμε παιδιά και εκπαιδευτικούς σχετικά με το «Δέλτα του Αξιού» και τα περιβαλλοντικά προβλήματα που αντιμετωπίζει.\nΣυνολικά επισκέφτηκαν το σχολείο μας 21 τμήματα μαθητών και μαθητριών δημοτικού και γυμνασίου δηλ. περίπου 500 παιδιά. Κατά τη διάρκεια αυτών των επισκέψεων καταγράψαμε τις γνώσεις, τις στάσεις και τις απόψεις των επισκεπτών μας για την υγροτοπική περιοχή που μας ενδιαφέρει, ενώ στο τέλος ακολουθούσε αξιολόγηση της επίσκεψης.\nΤέλος στις 29 Φεβρουαρίου 2000 πραγματοποιήσαμε στο σχολείο την τελική χαιρετίζει την εκδήλωση εκδήλωση παρουσίασης του προγράμματος στην οποία παραβρέθηκαν όλοι οι φορείς με τους οποίους συνεργαστήκαμε, οι γονείς των παιδιών, και οι τοπικοί άρχοντες.\nΣε όλες αυτές τις εκδηλώσεις την παρουσίαση την έκαναν τα παιδιά που συμμετείχαν στο πρόγραμμα.\nΟ Υπουργός ΜΑ.Θ κος Γ. Μαγκριώτης\nΓια την αξιολόγηση του προγράμματος βασιστήκαμε στα ερωτηματολόγια που διανεμήθηκαν, ένα στην αρχή και ένα στο τέλος, στους μαθητές και μαθήτριες της Δ΄, Ε΄ και ΣΤ΄ τάξης του σχολείου μας.\nΟι ερωτήσεις διαμορφώθηκαν έτσι ώστε να ανιχνευτούν γνώσεις και εμπειρίες πριν και μετά από το πρόγραμμα, ο βαθμός ευαισθητοποίησης, η αλλαγή στάσεων, αξιών και συναισθημάτων ενδιαφέροντος προς το περιβάλλον καθώς και ο βαθμός ανάπτυξης κινήτρων για ενεργό συμμετοχή στην επίλυση περιβαλλοντικών προβλημάτων.\nΑπό την επεξεργασία των αποτελεσμάτων εξάγαμε τα παρακάτω συμπεράσματα:\nτα παιδιά κατάκτησαν βασικές περιβαλλοντικές έννοιες, όπως, υγρότοπος, δέλτα, εκβολές, ποταμός, απειλούμενα είδη κλπ.\nαυξήθηκε η ερευνητική διάθεση των παιδιών, καθώς και η διάθεσή τους για δράση και συμμετοχή και\nκαλλιεργήθηκε η κριτική τους ικανότητα και η δυνατότητα εξαγωγής ασφαλών συμπερασμάτων μέσα από την έρευνα.\nΠΑΡΑΠΛΕΥΡΕΣ ΕΚΔΗΛΩΣΕΙΣ-ΔΗΜΟΣΙΕΥΣΕΙΣ ΣΕ ΠΕΡΙΟΔΙΚΑ :\nΠαρουσίαση του προγράμματός μας έγινε τον Μάιο 2000 στο συνέδριο: “Γλώσσες και γλώσσες”, που διοργάνωσε το Παιδαγωγικό Τμήμα Δημοτικής Εκπαίδευσης του Α.Π.Θ.\nΣτο συνέδριο τονίστηκε η βοήθεια που προσφέρει η Περιβαλλοντική Εκπαίδευση στη διδασκαλία της γλώσσας αλλά και πώς αυτή προάγει την πνευματική ανάπτυξη των παιδιών. Την εισήγηση έκανε η κα Βλάχου Ελένη.\nΕκτενής παρουσίαση της εργασίας έγινε στο περιοδικό “Φιλόλογος” (τεύχος 102, Χειμώνας 2000, έκδοση του Συλλόγου Αποφοίτων Φιλοσοφικής Σχολής Α.Π.Θ.)\nΟμοιώματα ερωδιών στο Κ.Π.Δ.Α.\nΠαρατήρηση του μικρόκοσμου\nΕνημέρωση για τις καλλιέργειες οστράκων\nΚαθαρισμός του υγροτόπου\nΣυζήτηση φορέων για το μέλλον του υγροτόπου\nΑπό τις επισκέψεις άλλων σχολείων\nΤα παιδιά παρουσιάζουν - Τελική εκδήλωση\nΤα παιδιά παρουσιάζουν – Τελική εκδήλωση\nΧαιρετισμός από τον Υπουργό ΜΑ-Θ κο Γ. Μαγκριώτη\nΦωτογραφίες από το Δέλτα Αξιού\nΔέλτα Αξιού - Αεροφωτογραφία\nΔέλτα Αξιού – Αεροφωτογραφία\nΑνθρώπινες παρεμβάσεις - Καλλιέργειες οστράκων\nΑνθρώπινες παρεμβάσεις – Καλλιέργειες οστράκων\nΑνθρώπινες παρεμβάσεις - Καλλιέργειες ρυζιού\nΑνθρώπινες παρεμβάσεις – Καλλιέργειες ρυζιού\nΑνθρώπινες παρεμβάσεις - Αμμοληψίες\nΑνθρώπινες παρεμβάσεις – Αμμοληψίες\nΑνθρώπινες παρεμβάσεις - Λαθροθηρία\nΑνθρώπινες παρεμβάσεις – Λαθροθηρία\nΑνθρώπινες παρεμβάσεις - Ρύπανση\nΑνθρώπινες παρεμβάσεις – Ρύπανση\nΤι έγραψαν οι εφημερίδες για μας...\nΑυριανή Μακεδονίας-Θράκης 2-11-1999\nΜαθητές στο Δέλτα του Αξιού\nΑυριανή Μακεδονίας-Θράκης 22-12-1999\nΜαθητές “υιοθέτησαν το Δέλτα του Αξιού”\n“Υιοθετώ και προστατεύω τον Αξιό”\nΤα παιδιά “σώζουν” τον Αξιό ποταμό.\nΜαθητές “υιοθετούν” το περιβάλλον\nΜαθητές στο Δέλτα του αξιού. Είδαν την ομορφιά και την απειλή.\nΤΑ ΝΕΑ 26-02-2000\nΜάθημα στο Δέλτα\nΑπό 11dimevo • Δραστηριότητες, Περιβάλλον • 0 • Tags: project, Αξιός, Δέλτα Αξιού


Το σώμα σου ακούει τις σκέψεις σου – Το πείραμα που λίγοι γνωρίζουν…!!!! Το σώμα σου ακούει τις σκέψεις σου – Το πείραμα που λίγοι γνωρίζουν…!!!! | Epirusblog.gr | Ιωάννινα Ήπειρος Ελλάδα\nΜια μελέτη που πραγματοποιήθηκε στο Bishop’s University στο Κεμπέκ του Καναδά, εστιάστηκε σε τρεις ομάδες ατόμων. Η πρώτη ακολούθησε τη συνηθισμένη ζωή της, η δεύτερη ασκήθηκε 3 φορές εβδομαδιαίως γυμνάζοντας ένα συγκεκριμένο μυ και η τρίτη απλώς άκουγε οδηγίες από ακουστικά, εκτελώντας με τη φαντασία της τις ασκήσεις της δεύτερης ομάδας.\nΌπως αποδείχτηκε, η πρώτη ομάδα δεν είχε κανένα αποτέλεσμα, η δεύτερη αύξησε τη δύναμη του συγκεκριμένου μυός κατά 28% και η τρίτη, που απλώς φανταζόταν ότι ασκείται, δυνάμωσε τον μυ κατά 24%!\nΤελικά κατέληξαν στο συμπέρασμα ότι η βιωματική εμπειρία και η φανταστική ενέργεια έχουν το ίδιο ακριβώς αποτέλεσμα στη συμπεριφορά και στον εγκέφαλο. Δηλαδή είτε κάνεις κάτι με τη φαντασία σου είτε το κάνεις πραγματικά, το σώμα αντιδρά με τον ίδιο τρόπο.\nΣύμφωνα με την ψυχολόγο – ερευνήτρια και καθηγήτρια του Πανεπιστημίου του Harvard Ellen Langer, αν κάποιος θεωρήσει την καθημερινή εργασία του σαν μια άσκηση που ωφελεί την υγεία του, θα δει την οργανική του κατάσταση να βελτιώνεται.\nΣτην πρωτοποριακή μελέτη της ψυχολόγου, οι επιστήμονες εξήγησαν στο μισό προσωπικό καθαριότητας ενός μεγάλου ξενοδοχείου πως οι καθημερινές εργασίες που έκαναν ήταν ό,τι χρειαζόταν το σώμα τους για να γίνει πιο υγιές, ενώ δεν έκαναν καμία αντίστοιχη ενημέρωση στις υπόλοιπες εργαζόμενες.\nΤέσσερις εβδομάδες αργότερα οι ενημερωμένες καμαριέρες έχασαν βάρος, ελάττωσαν την πίεση του αίματος και το ποσοστό του λίπους στο αίμα, έχασαν πόντους στην περιοχή της μέσης και μείωσαν τον δείκτη μάζας σώματος σε αντίθεση με τις άλλες μισές συναδέλφους τους, οι οποίες δεν παρουσίασαν καμία σωματική μεταβολή.\nΠώς συνέβη αυτό; Απλά οι πρώτες πίστεψαν ότι η δουλειά τους ήταν ικανή να προξενήσει θετικές αλλαγές στο σώμα τους.\nΣτις αρχές του 2010 ήρθαν στην επιφάνεια τα αποτελέσματα ενός παράξενου πειράματος, που παρέμενε μέχρι τώρα κρυφό. Το πείραμα πραγματοποιήθηκε το 1979 από την ίδια ψυχολόγο : Ένας αριθμός ηλικιωμένων χωρίστηκε σε δυο ομάδες και μεταφέρθηκε σε ένα απομονωμένο ησυχαστήριο έξω από τη Βοστώνη.\nΗ πρώτη ομάδα διέμεινε σε ένα τεχνητό περιβάλλον, όπου ο χρόνος είχε γυρίσει μια εικοσαετία πίσω (στo 1959). Οι συμμετέχοντες καλούνταν, υποκρινόμενοι, να ενεργούν και να συζητούν σαν να ζούσαν την εποχή που ήταν 20 χρόνια νεότεροι. Μέσα στο καταφύγιό τους άκουγαν μουσική και έβλεπαν ταινίες της περιόδου εκείνης, μιλούσαν για τον Κάστρο, την Αβάνα και την εκτόξευση του πρώτου δορυφόρου της NASA.\nΜια εβδομάδα μετά η ομάδα των ηλικιωμένων που έζησε πάλι τον νεότερο εαυτό της ξανάνιωσε στην κυριολεξία. Ένας άνδρας πέταξε το μπαστούνι του, άλλος ήταν έτοιμος να παίξει ποδόσφαιρο και όλοι μετέφεραν μόνοι τους τις βαλίτσες τους.\nΟι μετρήσεις που πραγματοποίησε η Langer απέδειξαν ότι όλες οι παράμετροι της υγείας των ηλικιωμένων αυτής της ομάδας, η οποία είχε γυρίσει πίσω στο χρόνο, είχαν βελτιωθεί περισσότερο από αυτές της δεύτερης ομάδας.\nΗ Dr Langer δημοσίευσε τα στοιχεία αυτής της μελέτης το 1981 με συνοπτικό τρόπο, φοβούμενη, ως νέα ακαδημαϊκός τότε, μήπως απορριφθεί. Μετά από 30 χρόνια συνεχούς έρευνας πάνω στα θέματα της διασύνδεσης νου και σώματος και διαθέτοντας πλέον την αυτοπεποίθηση μιας αναγνωρισμένης καθηγήτριας του Harvard, αποφάσισε να εκθέσει όλα τα γεγονότα.\nΗ άποψή της σχετικά με τα γηρατειά είναι : «Ενθαρρύνοντας το μυαλό των ηλικιωμένων να σκέφτεται σαν να ήταν νεότερο, το σώμα ακολουθεί και γίνεται και αυτό νεότερο».\n«Ψυχοσωματικό είναι» λέμε και στο μυαλό των περισσοτέρων αυτή η διαπίστωση έχει αρνητική φόρτιση. Το ευχάριστο είναι ότι είναι στο χέρι μας και κυρίως στο μυαλό μας, στον τρόπο που σκεφτόμαστε, στις προτεραιότητες και στις επιθυμίες μας, η ψυχοσωματική διεργασία να έχει θετικό πρόσημο και αποτέλεσμα.\nΠες το, πίστεψέ το και θα γίνει. Αν βγει από την ψυχή σου και το μυαλό σου το υποστηρίξει, το σώμα σου δεν έχει καμία άλλη επιλογή. Θα υπακούσει και θα εφαρμόσει.


Petra Skandalou Οργή των ειδικών φρουρών για τις αποφλακίσεις ελέω Παρασκευόπουλου - Petra Skandalou\nΟργή των ειδικών φρουρών για τις αποφλακίσεις ελέω Παρασκευόπουλου05 Απριλίου 2017 22:01 by admin0 ΣχόλιαΑναφορά στην εισαγγελία του Αρείου Πάγου με την οποία να ξανασυζητηθεί η ισχύς του Νόμου Παρασκευόπουλου έστειλε το Σωματείο Ειδικών Φρουρών Ελληνικής Αστυνομίας Αττικής. Με αφορμή τη ληστεία που έγινε στο Παλαιό Φάληρο, αποστέλλει αναφορά στην οποία παρουσιάζει πασίγνωστες περιπτώσεις εγκληματιών, οι οποίοι αποφυλακίστηκαν πρόωρα αν και είχαν διαπράξει ειδεχθή εγκλήματα κατά της ζωής, της σωματικής ακεραιότητας και της περιουσίας.\nΣτόχος της κίνησης αυτής είναι η προάσπιση των συμφερόντων των πολιτών αλλά και η ανάδειξη του δύσκολου έργου της αστυνομίας, η οποία καλείται να αποτρέψει αλλά και να αντιμετωπίσει πιθανές επιθέσεις.\nΟ Πέτρος Μαντούβαλος, δικηγόρος των ειδικών φρουρών\nΣτην αναφορά που υπογράφει ο πληρεξούσιος δικηγόρος, Πέτρος Μαντούβαλος, οι ειδικοί φρουροί επισημαίνουν ότι η εφαρμογή του νόμου (τουλάχιστον σε ορισμένες περιπτώσεις και κάτω από συγκεκριμένες συνθήκες) συνιστά μια κατάφορη αδικία και μια υποβόσκουσα απειλή για το κοινωνικό σύνολο. Κανένας δεν μπορεί να είναι απολύτως βέβαιος για την επανάληψη αντίστοιχων εγκλημάτων από αυτούς τους ανθρώπους, όμως κανείς δεν μπορεί να εγγυηθεί και το αντίθετο. Εξάλλου θα πρέπει να αναλογιστούμε το σκοπό της φυλάκισης, δηλαδή το σωφρονισμό. Οι ελληνικές φυλακές εκπληρώνουν το σκοπό τους ή αποτελούν απλά ένα χώρο φιλοξενίας για τους παραβάτες του νόμου;\nΣτην αναφορά που ουσιαστικά ραπίζει τον Νόμο Παρασκευόπουλου οι ειδικοί φρουροί επισημαίνουν μερικές περιπτώσεις επικίνδυνων ποινικών οι οποίοι μετά την αποφθλάκισή τους διέπραξαν ειδεχθή εγκλήματα:\nΧαρακτηριστικά αναφέρεται οι εξής περιπτώσεις:\nΤου Αφγανού που κατηγορήθηκε για βιασμό και δολοφονία της 19χρονης φοιτήτριας στη Γερμανία, ο οποίος φαίνεται να σχετίζεται και με την δολοφονία της 20χρονης φοιτήτριας στη Κέρκυρα και είχε αφεθεί ελεύθερος το 2015 κάνοντας χρήση του εν λόγω νόμου αμέσως μετά την έκδοση του.\nΤου 38χρονου Γεωργιανού που πυροβόλησε τον 27χρονο κοσμηματοπώλη στη Θεσσαλονίκη,\nΤα μέλη σπείρας που βασάνισαν μέχρι θανάτου τον 67χρονο εστιάτορα στη Ύδρα αλλά και ένας μεγάλος αριθμός κατά συρροή εγκληματιών. Υπό τον φόβο της τέλεσης ίδιων ή χειρότερων εγκλημάτων και με στόχο τη προστασία των πολιτών, το Σωματείο ζητά την τροποποίηση ή την κατάργηση (ολική ή μερική) του νόμου και την γνωστοποίηση όλων των κρατουμένων που αποφυλακίστηκαν.\nΔείτε ολόκληρη την αναφορά


Πρόσκληση για Συνεδρίαση Οικονομικής Επιτροπής 2/3/2011 (αρχείο .Doc))\t(1110 Λήψεις)\nΣύλλογος γονέων & Κηδεμόνων 1ου Δημοτικού Σχολείου Ξυλοκάστρου – Αποκριάτικος χορός\nΑνακοινώσεις | Πέμπτη, 24 Φεβρουαρίου 2011 11:55\nΑγαπητοί γονείς και κηδεμόνες, την Κυριακή 27 Φεβρουαρίου 2011 στις 18:00 το απόγευμα, ο Σύλλογος διοργανώνει αποκριάτικο χορό στο κέντρο «VERANO» στην παραλία Ξυλοκάστρου.\nΑπό εσάς ζητάμε να έρθετε ντυμένοι μασκαράδες.\nΜαμάδες, μπαμπάδες, παππούδες και γιαγιάδες φορέστε τις μάσκες και τα καπέλα σας και ελάτε να τραγουδήσουμε και να χορέψουμε μαζί με τα παιδιά μας.\nΘέλουμε όλοι να χαρούν και να διασκεδάσουν!\nΤο εισιτήριο του χορού θα είναι 4 ευρώ για τα παιδιά και 6 ευρώ για τους μεγάλους και περιλαμβάνει αναψυκτικό ή χυμό για τα παιδιά, καφέ ή ποτό για τους μεγάλους και μπουφέ για όλους.\nΌπως κάθε χρόνο έτσι και φέτος στον αποκριάτικο χορό μας ο Σύλλογος διοργανώνει λαχειοφόρο αγορά με πλούσια δώρα και τιμή λαχνού 1 ευρώ.\nΠρόσκληση για Συνεδρίαση Οικονομικής Επιτροπής 24/2/2011 ( .Doc)\t(1122 Λήψεις)


Νέες λίστες επιχειρήσεων ηλεκτρονικού ταχυδρομείου στη Νότια Ουαλία Τελευταία βάση δεδομένων αλληλογραφίας\nΝέες λίστες επιχειρήσεων ηλεκτρονικού ταχυδρομείου Νότιας Ουαλίας\nΑρχική » Νέες λίστες επιχειρήσεων ηλεκτρονικού ταχυδρομείου Νότιας Ουαλίας\nΑπό τη Νέα Νότια Ουαλία διαθέτουμε στοιχεία 550 k ηλεκτρονικού ταχυδρομείου και τηλεφώνου. Θα λάβετε όλες τις τελευταίες επιχειρηματικές πληροφορίες από τα δεδομένα μας. Από αυτή τη λίστα θα λάβετε δεδομένα από κάθε πόλη όπως WARNERS BAY, MINTO, PORT KEMBLA, ΒΟΡΕΙΟ ΡΙΚΜΟΝΟΝ, ΑΣΗΜΕΝΙΑ, ΑΝΑΤΟΛΙΚΟ ΚΕΝΤΡΟ, BANKSTOWN, CROWS NEST, MASCOT, RAYMOND TERRACE, GRAFTON, COFFS HARBOUR, PENRITH, PYMBLE, RYDE, POINT, HORNSBY, GOSFORD, GRENFELL ETC Πόλη.\nΠοσό αρχείων: 550 Χιλιάδες


Οι διατροφικές διαφορές του λευκού από το καστανό ρύζι - Tromaktiko.gr\n18 Σεπτεμβρίου 2020 15:54\nΤο ρύζι αποτελεί σημαντικό μέρος της διατροφής για πολλούς ανθρώπους σε όλο τον κόσμο. Με προέλευση που χρονολογείται πριν από χιλιάδες χρόνια στη Νότια Ασία ή την Αφρική, το ρύζι καλλιεργείται τώρα σε περισσότερες από 100 χώρες.\nΟ Οργανισμός Τροφίμων και Γεωργίας των Ηνωμένων Εθνών αναφέρει ότι το ρύζι αντιπροσωπεύει το 19% όλων των θερμίδων που υπάρχουν στον κόσμο!\nΔιαβάστε παρακάτω για να μάθετε περισσότερα σχετικά με τις διατροφικές διαφορές μεταξύ λευκού και καστανού ρυζιού. Επίσης δείτε ποιο είναι καλύτερο σε ορισμένες καταστάσεις, καθώς και πιθανούς κινδύνους.\nΣύμφωνα με την Εθνική Υπηρεσία Γεωργίας των ΗΠΑ, 1 φλιτζάνι μαγειρεμένο, εμπλουτισμένο, μακρύκοκκο λευκό ρύζι παρέχει:\n205 θερμίδες (kcal)\n4.25 γραμμάρια (g) πρωτεΐνης\n0,44 g λίπους\n44,51 g υδατανθράκων\n0,6 g ινών\nΑπό την άλλη, 1 φλιτζάνι μαγειρεμένο, μακρύκοκκο καστανό ρύζι παρέχει:\n5,53 g πρωτεΐνης\n1,96 g λίπους\n51,67 g υδατανθράκων\n3,2 g ινών\nΔείτε παρακάτω έναν πίνακα που συγκρίνει τις ημερήσιες τιμές βιταμινών και ανόργανων ουσιών σε 1 φλιτζάνι μαγειρεμένο, μακρύκοκκο λευκό, ή καστανό ρύζι. Οι τιμές είναι σύμφωνα με τον οδηγό επισήμανσης τροφίμων του αμερικανικού Οργανισμού Τροφίμων και Φαρμάκων (FDA).\nΒιταμίνη/μέταλλο % ημερήσιας αξίας από το λευκό ρύζι % ημερήσιας αξίας από το καστανό ρύζι\nΣίδηρος 11 6\nΘειαμίνη 17 24\nΝιασίνη 12 26\nΒιταμίνη Β6 7 12\nΦολικό οξύ 38 5\nΦώσφορος 7 21\nΜαγνήσιο 5 20\nΨευδάργυρος 5 10\nΣελήνιο 15 17\nΧαλκός 5 11\nΜαγγάνιο 37 98\nΤο λευκό ρύζι είναι καστανό που έχει αποφλοιωθεί το πίτουρο και το φύτρο. Ως αποτέλεσμα, το λευκό στερείται ορισμένων αντιοξειδωτικών, βιταμινών Β, μετάλλων, λιπαρών, φυτικών ινών και μιας μικρής ποσότητας πρωτεϊνών.\nΠολλές ποικιλίες λευκού ρυζιού εμπλουτίζονται για να αντικαταστήσουν τα θρεπτικά συστατικά που χάνονται κατά τη διάρκεια της επεξεργασίας. Στις ΗΠΑ, οι παραγωγοί προσθέτουν στο λευκό ρύζι βιταμίνες Β, όπως η θειαμίνη, η νιασίνη και το φολικό οξύ, καθώς και σίδηρο.\nΌπως φαίνεται στον παραπάνω πίνακα, το καστανό ρύζι περιέχει υψηλότερες ποσότητες βιταμινών και μετάλλων από το λευκό, εκτός από τον σίδηρο, το φυλλικό οξύ και ίσης ποσότητας σεληνίου.\nΓενικά το ρύζι είναι εύπεπτο. Τόσο το λευκό, όσο και το καστανό δεν περιέχουν γλουτένη.\nΗ ψύξη του ρυζιού μετά τη μαγειρική του αυξάνει την συγκέντρωση μιας ίνας που ονομάζεται ανθεκτικό άμυλο. Αυτό ισχύει ακόμη και αν το μαγειρεμένο, παγωμένο ρύζι αργότερα αναθερμανθεί. Αυτή η μορφή ινών μπορεί να βοηθήσει στην προαγωγή της υγείας του εντέρου.\nΤο λευκό και το καστανό ρύζι αναπτύσσουν περισσότερο ανθεκτικό άμυλο όταν ψύχονται μετά το μαγείρεμα, αλλά το καστανό περιέχει περισσότερες ίνες συνολικά.\nΠοιο ρύζι είναι καλύτερο σε ορισμένες καταστάσεις;\nΜπορεί να υπάρχουν ορισμένες καταστάσεις στις οποίες ο ένας τύπος ρυζιού έχει πλεονεκτήματα έναντι του άλλου.\nΦολικό (ή φυλλικό) οξύ\nΟι γυναίκες που είναι έγκυες, ή θηλάζουν χρειάζονται αυξημένα επίπεδα φολικού οξέος. Η λήψη αρκετών φυλλικών αλάτων μπορεί να συμβάλει στην μείωση του κινδύνου ενός μωρού για ορισμένες ανωμαλίες στην γέννηση, ειδικά σε προβλήματα του νευρικού σωλήνα.\nΕκτός από το φυλλικό οξύ που απαντάται φυσιολογικά στα τρόφιμα, συνιστάται στις έγκυες γυναίκες να παίρνουν 400 μικρογραμμάρια φολικού οξέος ημερησίως, πάντα σε συνεννόηση με τον γιατρό τους.\nΔεδομένου ότι το άσπρο ρύζι εμπλουτίζεται με φολικό οξύ, θα μπορούσε να είναι μια καλύτερη επιλογή για άτομα με αυξημένες ανάγκες σε φυλλικό οξύ.\nΤο καστανό ρύζι περιέχει περισσότερο φώσφορο και κάλιο από το λευκό, επομένως τα άτομα με νεφρική νόσο μπορεί να χρειαστεί να περιορίσουν και τα δύο αυτά θρεπτικά συστατικά στη διατροφή τους.\nΔιατροφή με χαμηλή περιεκτικότητα σε ίνες\nΜια διατροφή χαμηλών ινών συνιστάται για ορισμένες καταστάσεις που αφορούν το έντερο, όπως η εκκολπωματίτιδα και η διάρροια και η αποκατάσταση μετά από χειρουργικές επεμβάσεις στο στομάχι ή στο έντερο. Το λευκό ρύζι περιέχει λιγότερες ίνες από το καστανό, επομένως μπορεί να είναι μια καλύτερη επιλογή σε μια διατροφή με χαμηλή περιεκτικότητα σε ίνες. Ωστόσο, το καστανό ρύζι είναι επίσης σχετικά χαμηλό σε φυτικές ίνες, συνεπώς και μπορούν να λειτουργήσουν συνδυαστικά.\nΔιατροφή με υψηλή περιεκτικότητα σε ίνες\nΑντίθετα, αν και το καστανό ρύζι έχει μόνο ελαφρώς περισσότερες ίνες από το λευκό, μπορεί να είναι μια καλύτερη επιλογή όταν κάποιος ακολουθεί μια διατροφή με υψηλή περιεκτικότητα σε ίνες. Οι ίνες συμβάλουν στην μείωση της χοληστερόλης, στην καλύτερη κινητικότητα του εντέρου και στον έλεγχο του σωματικού βάρους. Μπορεί επίσης να μειώσει τη δυσκοιλιότητα.\nΠρόσφατα, έχουν προκύψει ανησυχίες σχετικά με την ποσότητα αρσενικού στο ρύζι. Αυτή ποικίλλει ανάλογα με το είδος του ρυζιού, καθώς και με το έδαφος όπου καλλιεργείται.\nΔεδομένου ότι το πίτουρο ρυζιού περιέχει περισσότερο αρσενικό από τα άλλα μέρη, το καστανό ρύζι μπορεί να έχει υψηλότερα επίπεδα αρσενικού από το λευκό.\nΑνησυχίες σχετικά με το κάδμιο, τον υδράργυρο και τον μόλυβδο στο ρύζι έχουν επίσης προκύψει τα τελευταία χρόνια. Ωστόσο, δεν υπάρχει αρκετή έρευνα για να πούμε σίγουρα ότι τα τοξικά στοιχεία που περιέχει το ρύζι ευθύνονται αποκλειστικά για τυχόν προβλήματα στους ανθρώπους. Αντίθετα, μια μελέτη του 2017 διαπίστωσε πιθανή σχέση μεταξύ ανθρώπων που τρώνε ρύζι και υψηλότερης εμφάνισης καρκίνου του δέρματος.\nΟ FDA συνιστά οι ενήλικες και τα παιδιά να ακολουθούν μια υγιεινή διατροφή που περιλαμβάνει μια ποικιλία σπόρων. Η κατανάλωση διαφορετικών τύπων σπόρων είναι ένας τρόπος για να περιοριστεί η έκθεση στο αρσενικό.\nΡύζι και διαβήτης\nΜια ανασκόπηση επιμέρους μελετών εξέτασε τη συσχέτιση μεταξύ της κατανάλωσης λευκού ρυζιού και του κινδύνου για διαβήτη τύπου 2. Οι ερευνητές διαπίστωσαν ότι η κατανάλωση περισσότερου λευκού ρυζιού συνδέεται με υψηλότερο κίνδυνο για διαβήτη τύπου 2. Διαπίστωσαν, επίσης, ότι για κάθε μερίδα λευκού ρυζιού που καταναλώνεται ανά ημέρα, ο κίνδυνος εμφάνισης διαβήτη τύπου 2 αυξήθηκε κατά 11%!\nΜια άλλη μελέτη συνέκρινε επίσης το άσπρο με το καστανό ρύζι σε σχέση με τον κίνδυνο για διαβήτη τύπου 2. Η μελέτη διαπίστωσε, επίσης, ότι η συχνότερη κατανάλωση λευκού ρυζιού συνδέεται με υψηλότερο κίνδυνο για διαβήτη τύπου 2.\nΟ κίνδυνος για διαβήτη τύπου 2 ήταν 17% μεγαλύτερος σε εκείνους που κατανάλωναν 5 ή περισσότερες μερίδες λευκού ρυζιού κάθε εβδομάδα σε σύγκριση με όσους έτρωγαν πολύ λιγότερο άσπρο ρύζι.\nΑντίθετα, η συχνότερη κατανάλωση καστανού ρυζιού συνδέθηκε με χαμηλότερο κίνδυνο για διαβήτη τύπου 2. Εκείνοι που έτρωγαν 2 ή περισσότερες μερίδες καστανού ρυζιού κάθε εβδομάδα είχαν 11% χαμηλότερο κίνδυνο για διαβήτη τύπου 2 σε σύγκριση με όσους κατανάλωναν λιγότερη ποσότητα καφέ ρυζιού.\nΟι ερευνητές κατέληξαν στο συμπέρασμα ότι η αντικατάσταση του λευκού ρυζιού με καστανό θα μπορούσε να συμβάλει στην μείωση του κινδύνου εμφάνισης διαβήτη τύπου 2. Μερικά από τα ευεργετικά αποτελέσματα του καστανού ρυζιού μπορεί να οφείλονται στις υψηλότερες ποσότητες αδιάλυτων ινών και μαγνησίου που περιέχει.\nΣυνολικά, το καστανό ρύζι φαίνεται να είναι πιο υγιεινή επιλογή από το λευκό. Εντούτοις, μπορεί να υπάρχουν ορισμένες καταστάσεις όπου το λευκό ρύζι είναι μια καλύτερη επιλογή. Και οι δύο τύποι ρυζιού μπορούν να “χωρέσουν” σε μια υγιεινή διατροφή.\nΕνώ το καστανό ρύζι περιέχει περισσότερες ίνες από το λευκό, έχει λιγότερες ίνες από ό,τι πολλά άλλα δημητριακά ολικής αλέσεως. Αυτό μπορεί να το κάνει μια καλή επιλογή για εκείνους που θέλουν να προσθέσουν περισσότερα δημητριακά ολικής αλέσεως στη διατροφή τους, αλλά δεν καταναλώνουν πολλές ίνες.\nΗ πρόσληψη ινών θα αυξηθεί σταδιακά και με επαρκή πρόσληψη υγρών. Αυτό μπορεί να βοηθήσει στην πρόληψη συμπτωμάτων όπως διάρροια, δυσκοιλιότητα, φυσικά αέρια και φούσκωμα.\nΟ χάρτης του κορωνοϊού στην Ελλάδα 27/07: 1.332 κρούσματα στην Αττική – 356 στην Κρήτη\nΚορονοϊός: Άσχημα νέα από τα λύματα – Αυξήσεις σε όλη τη χώρα, ως και 218% πάνω το ιικό φορτίο!\nΜ. Χρυσοχοΐδης για φωτιά στη Σταμάτα: To ΠΣ έδωσε γενναία μάχη με τις φωτιές, έσωσε ζωές\nΑνέκδοτο: Η Νεράιδα που ήθελε… 20 φορές!


Οι μάγκες (συνδικαλιστές) δεν υπάρχουν πια - Newpost.gr\nΟι μάγκες (συνδικαλιστές) δεν υπάρχουν πια... τους πάτησε το τρένο...\nΕίναι η επόμενη μέρα μετά την απεργία και τη συγκέντρωση στην οποία συμμετείχαν το πολύ 10-15.000 εργαζόμενοι... Δυστυχώς δεν παρέλυσε ο ιδιωτικός και δημόσιος τομέας όπως διατυμπάνιζαν τα Μέσα Μαζικής Ενημέρωσης από κεκτημένη ταχύτητα...\nΔημοσίευση 13 Νοεμβρίου 2015, 08:36 / Ανανεώθηκε 13 Νοεμβρίου 2015, 09:41\nΕίναι η επόμενη μέρα μετά την απεργία και τη συγκέντρωση στην οποία συμμετείχαν το πολύ 10-15.000 εργαζόμενοι. Δυστυχώς δεν παρέλυσε ο ιδιωτικός και δημόσιος τομέας όπως διατυμπάνιζαν τα Μέσα Μαζικής Ενημέρωσης από κεκτημένη ταχύτητα.\nΕδώ και χρόνια είναι σύνηθες φαινόμενο να χρησιμοποιούνται από τα ΜΜΕ εύηχες και τρανταχτές λέξεις για να υποστηρίξουν το αποτέλεσμα μιας απεργίας κι ας απέτυχε αυτή παταγωδώς...\nΣτις απεργίες των τελευταίων χρόνων (είτε καθηγητές είναι, είτε άλλοι εργαζόμενοι) τα ποσοστά συμμετοχής φτάνουν δεν φτάνουν το 5% και κατά κανόνα αφορούν το δημόσιο τομέα.\nΣτον ιδιωτικό τομέα ελάχιστοι απεργούν. Και τα Σούπερ Μάρκετ χθες λειτουργούσαν και τα καταστήματα ανοιχτά ήταν και τα εργοστάσια δούλευαν αλλά και στις δημόσιες υπηρεσίες οι περισσότεροι υπάλληλοι ήταν παρόντες. Ετσι είναι όσο κι αν επιχειρούν οι συνδικαλιστές ή τα ΜΜΕ να πείσουν για το αντίθετο. Ισως τα ποσοστά να ήταν για το δημόσιο υψηλότερα αν η απεργία είχε προκηρυχθεί για Παρασκευή και έτσι θα αποτελούσε ευκαιρία για ένα καλό τριήμερο στας εξοχάς. Πάει η εποχή που σε μια απεργία η συμμετοχή στο δημόσιο και τις ΔΕΚΟ ξεπερνούσε το 50% (λέτε να φταίει το γεγονός ότι οι μέρες της απεργίας σε Δημόσιο και ΔΕΚΟ δεν πληρώνονται πλέον όπως συνέβαινε παλαιότερα;).\nΤότε στις παλιές (προ κρίσης) και πλούσιες εποχές των αμέτρητων δανεικών της χώρας ήταν που έδρασαν οι επαγγελματίες -συνδικαλιστές του δημοσίου τομέα. Τότε κατέβαζαν τον κόσμο τους στους δρόμους ή απειλούσαν να κατεβάσουν διακόπτες στη ΔΕΗ και αντί για δέκα αιτήματα που ζητούσαν να ικανοποιηθούν, οι κυβερνήσεις ΠΑΣΟΚ και ΝΔ φρόντιζαν και τους ικανοποιούσαν άλλα 10. Και έτσι ανδρώθηκε ο κρατικοδίαιτος παρασιτικός συνδικαλισμός. Τότε πέτυχαν στο δημόσιο και στις ΔΕΚΟ να παίρνουν αρκετοί από τους υπαλλήλους παχυλούς μισθούς( για αυτό χαρακτηρίστηκαν ρετιρέ), να διορίζονται από το "παράθυρο" συγγενείς, και κομματικά μέλη, να βγαίνουν οι περισσότεροι στη σύνταξη σε ηλικία 50-60 ετών με παχυλές συντάξεις και εφάπαξ.\nΑκόμη και η ΓΣΕΕ αυτού του τύπου τον κρατικοδίαιτο συνδικαλισμό πρέσβευε (άλλωστε η συντριπτική πλειονότητα των μελών του συμβουλίου προέρχεται από ΔΕΚΟ και όχι από τον ταλαίπωρο ιδιωτικό τομέα). Αφού λοιπόν τα "κεκτημένα" κουρεύονται από τους τροϊκανούς οι υποστηριχτές τους εργαζόμενοι σε δημόσιο και ΔΕΚΟ τους εγκαταλείπουν. Οι εργαζόμενοι στον ιδιωτικό τομέα τα χρόνια της κρίσης υπέστησαν τα πάνδεινα και έχασαν τον μπούσουλα.\nΑλλωστε και στα χρόνια της πλαστής ευμάρειας μετά βίας και σε σπάνιες περιπτώσεις οι συνδικαλιστές της ΓΣΕΕ έβαλαν πλάτη (μόνη εξαίρεση τότε και σήμερα το ΠΑΜΕ και άλλες συνδικαλιστικές αυτόνομες οργανώσεις). Στα χρόνια της κρίσης σχεδόν αδιαφόρησαν όταν άρχισαν να καταργούνται οι συλλογικές διαπραγματεύσεις.\nΤότε που ο κάθε εργοδότης έφτασε να διαπραγματεύεται με τον υπάλληλό του το 500σάρικο που θα του δώσει..Οι κατ΄ επάγγελμα συνδικαλιστές ήταν άφαντοι και στις εκατοντάδες χιλιάδες απολύσεις και ακόμη άφαντοι είναι. Ακόμη κι όταν δηλώνουν παρόντες δεν πείθουν, ούτε τους ακολουθούν... Μάλλον τους πάτησε το τρένο...


Discovering the Chakras VI | Vasanta Yoga Studio\nVasanta Yoga Studio\nDiscovering the Chakras VI\n18 Μαΐ 2019, 6:00 μ.μ. – 7:40 μ.μ. EEST\nVasanta Yoga Studio, Λεωφόρος Βασιλέως Παύλου 105, Voula, Greece\nΑν υποθέσουμε ότι η αναπνοή είναι η αφετηρία, τότε τα τσάκρα είναι οι σταθμοί στο μεγάλο και συναρπαστικό ταξίδι της γιόγκα! Μάθετε τι είναι αυτό το αρχαίο Ινδικό σύστημα και πως μπορεί να ενισχύσει τη πνευματική, σωματική και νοητική σας ενέργεια! Αποτελείται από 7 ενεργειακά κέντρα που τοποθετούνται νοητά κατά μήκος της σποδυλικής στήλης, μέσω των οποίων ρέει η ενέργεια (Prana).\nΦτάσαμε κιόλας στο 6ο ενεργειακό μας κέντρο, Ajna Chakra ή αλλιώς το τρίτο μάτι. Είναι η έδρα της συνειδητής ενατένισης. Μέσω αυτού μπορούμε να δημιουργούμε νέες πραγματικότητες και να αποδομούμε τις παλιές.\nΤο μυαλό μας είναι ο υπηρέτης των συναισθηματικών μας σκέψεων. Με το να αναπτύξουμε τη συνείδηση μας και το τρίτο μάτι μας θα αντιλαμβανόμαστε περισσότερες πληροφορίες, θα παρατηρούμε καλύτερα τους άλλους και γενικότερα θα έχουμε μια πιο ολοκληρωμένη εικόνα και αντίληψη του τι συμβαίνει γύρω απο εμάς.\nΧρώμα που του αντιστοιχεί το βιολετί και όλες οι αισθήσεις.\nΑυτά και άλλα πολλά, στον φιλόξενο χώρο της Vasanta Yoga σε συνοδεία των μαγικών ήχων της Kristina Alicia.\nΏρα προσέλευσης 17:30 - 17:45\nΚόστος μαθήματος €15\nΚόστος μαθήματος για τα μέλη €10\nAlways look on the Yoga side of life.


Γιώργος Τρομάρας: Η ζωή του παλαίμαχου παλαιστή και μασίστα που νοσηλεύεται με εγκεφαλικό\nΥπέστη εγκεφαλικό και νοσηλεύεται σε κρίσιμη κατάσταση - Από τα ρινγκ και τους αγώνες, σε περιοδείες στην ελληνική περιφέρεια και το εξωτερικό, όπου τράβαγε αυτοκίνητα με το στόμα και σήκωνε γεμάτα βαρέλια με τα χέρια - «Αυτή η στάνη που διάλεξα, αυτό το γάλα έβγαζε» ήταν η περίφημη ρήση του για τον δρόμο που επέλεξε να ακολουθήσει\nΕίναι μια συνηθισμένη μέρα την δεκαετία του ‘80 για τους περισσότερους Έλληνες, όχι όμως για τον μασίστα και παλαιστή Γιώργο Τρομάρα, που έχει ετοιμαστεί για μια τηλεοπτική εμφάνιση που θα γράψει ιστορία.\nΜε βλέμμα αποφασιστικό, δεμένος από τη μέση σε τέσσερα βαγόνια τραίνου ετοιμάζεται να τα τραβήξει μπροστά στις κάμερες και σε ένα πλήθος ανθρώπων που έχει συγκεντρωθεί.\nΜε μια σωματική δύναμη που φαντάζει εξωπραγματική θα σύρει αργά αλλά σταθερά τα τέσσερα βαγόνια μέσα σε αποθέωση και το βίντεο θα κάνει το γύρο του κόσμου.\nΤο συγκεκριμένο εγχείρημα αποπνέει την φιλοσοφία αυτού του αγαθού παλαιστή που συνοψιζόταν σε μια δική του φράση για την διαδρομή που επέλεξε: «Αυτή η στάνη που διάλεξα, αυτό το γάλα έβγαζε».\nΣτα 75 του χρόνια σήμερα, ο Τρομάρας- άξιος διάδοχος του φημισμένου Κουταλιανού-δεν υπερηφανεύεται σχεδόν ποτέ ότι έχει χτίσει τον δικό του προσωπικό μύθο με κόπο, ιδρώτα, σωματική καταπόνηση και πολλά ραντεβού με τον χάρο.\nΈναν μύθο που ξεκίνησε το 1947 στη μέση του εμφυλίου πολέμου, όταν ο Γιώργος βγήκε κλωτσώντας από την κοιλιά της μητέρας του Ελένης και λίγα λεπτά αργότερα κοίταγε τον πατέρα του Λάμπρο που τον κράταγε στην αγκαλιά του.\nΜεγαλώνοντας στην Αγία Σοφία, ένα μικρό χωριό έξω από το Αγρίνιο ο πιτσιρικάς κατάλαβε γρήγορα, από το Δημοτικό ακόμη ότι δεν τα πήγαινε καλά με τα γράμματα.\nΗ μοίρα του καθορίστηκε μια μέρα, όταν στο χωριό έφτασε ένας αθλητής, ο Δημήτρης Κωνσταντίνου για να παρουσιάσει ένα εντυπωσιακό πρόγραμμα, με διάφορα νούμερα βασιζόμενα στην απίστευτη μυϊκή του δύναμη.\n«Πριν αρχίσει το πρόγραμμα του, με πλησίασε, με έπιασε από το μπράτσο και μου είπε ότι μια μέρα θα γίνω αθλητής» δήλωσε χρόνια μετά σε συνέντευξη του, αυτός ο καλοκάγαθος γίγαντας που νοσηλεύεται μετά από το εγκεφαλικό επεισόδιο που υπέστη.\nΟ Τρομάρας δεν ξέχασε ποτέ τον Κωνσταντίνου και τρία χρόνια μετά άρχισε να γυμνάζεται εντατικά, όταν η οικογένεια αφήνει το χωριό κοντά στην λίμνη Τριχωνίδα και μετακομίζει στην Αθήνα.\nΠόνος, φωνές και θρίαμβοι\nΞεκινάει προπονήσεις στη πάλη με μέντορα του τον αείμνηστο Σταμάτη Χαρισιάδη κάτω από δύσκολες συνθήκες όπως έγραψε στην αυτοβιογραφία του.\nΤαπί δεν υπάρχει και ο έφηβος Γιώργος παλεύει πάνω σε άχυρα, ενώ μετά το τέλος της προπόνησης πλένεται όπως και οι άλλοι αθλητές σε ένα βαρέλι με νερό.\nΉταν όμως τόσο παθιασμένος με αυτό που έκανε, που πολύ γρήγορα χτίζει ένα κορμί γεμάτο μυς αφού καταναλώνει απίστευτη ενέργεια και χύνει κιλά ιδρώτα.\nΜικρός στο δέμας, παλεύει με πιο μεγαλόσωμους αθλητές που πριν μπουν στο ταπί, γελάνε αντικρίζοντας τον και μόνο όταν έχουν βρεθούν κάτω, αντιλαμβάνονται ότι παλεύουν με έναν εκπληκτικό αθλητή.\nΟ Τρομάρας ανοίγει δικό του γυμναστήριο το 1968, τελειώνει την στρατιωτική του θητεία και αφήνει την ερασιτεχνική πάλη για να αγωνιστεί επαγγελματικά.\n«Τότε δεν μας δίναν ούτε ένα γάλα και αναγκάστηκα να γίνω επαγγελματίας και για λόγους επιβίωσης αν και το άθλημα το είχα και το έβλεπα σαν χόμπι» τόνισε το Νοέμβριο του 2020 σε συνέντευξη του.\nΣτα χρόνια που ακολουθούν, θα γυρίσει όλο τον κόσμο αγωνιζόμενος σε τριάντα πέντε χώρες ενώ στους τίτλους που κέρδισε είναι αυτοί του πρωταθλητή Ελλάδας και Ευρώπης στην πάλη.\nΣτο εξωτερικό η φήμη που αποκτά φέρνει πολλές προτάσεις αλλά ο 45χρονος πλέον Γιώργος δεν θέλει επ’ ουδενί να μείνει πουθενά αλλού εκτός από την Ελλάδα.\n«Δεν μπορούσα να μείνω πιο πολύ από είκοσι μέρες, μάξιμουμ ένα μήνα στο εξωτερικό. Γύρισα εδώ αλλά η πάλη άρχισε να πέφτει» είχε πει στην ίδια συνέντευξη ο άνθρωπος που έδωσε τους τελευταίους του αγώνες το 1996 στην Τουρκία.\nΣτα χνάρια του Κουταλιανού\nΟ Τρομάρας αρχίζει να γυρνάει γειτονιές της Αθήνας και την ελληνική περιφέρεια με ένα πρόγραμμα μασίστα πλέον, που στηρίζεται σε κάποια πολύ δύσκολα νούμερα.\nΚάποιοι θυμούνται μια ημέρα αρκετά χρόνια πριν, που ενώ βρισκόταν στο Κουβέιτ για αγώνες πάλης έσυρε μια νταλίκα τριάντα πέντε τόνων, αφήνοντας τους Άραβες με το στόμα ανοιχτό.\nΤο ίδιο παθαίνουν μαθητές και μεγαλύτεροι όταν ξαπλώνει και περνάει ένα αυτοκίνητο από πάνω του, σπάει τεράστιες πέτρες στο κεφάλι του και λυγίζει χοντρά σίδερα.\n«Μπορώ να πω πως είμαι ο πιο παλιός αθλητής που κράτησε μέχρι τα 68 του χρόνια στην ενεργό δράση, χωρίς να σταματήσω καθόλου» είχε πει σε μια από τις τελευταίες του συνεντεύξεις αυτός ο αγαθός γίγαντας τονίζοντας παράλληλα: «έχω φτάσει στην πόρτα του χάρου δεκαπέντε φορές».\nΈσπασε πλευρά τρεις φορές, κόντεψε να μείνει παράλυτος στο ένα πόδι άλλη μία, αλλά πάντα επέστρεφε μέχρι το 2015 με την περίφημη φόρμα του και το logo Giorgos Tromaras στην πλάτη.\nΑυτό είδε η γυναίκα του Φανή, όταν τον ακολούθησε μια και μοναδική φορά σε μια περιοδεία, η οποία όταν είδε να τον πατάει το αυτοκίνητο δεν άντεξε το θέαμα.\n«Την άλλη μέρα την έδιωξα, γιατί έβλεπε το πρόγραμμα που ήταν τόσο δυνατό. “Εγώ θέλω άτομο να με εμψυχώνει” της είπα, “δεν σε πήρα για να στεναχωριέσαι εδώ” και έφυγε, πήγε κατευθείαν στο σπίτι».


Βόλος αθλητικά, Ολυμπιακός Βόλου, Νίκη Βόλου, ΝΠΣ, βαθμολογία Βόλος ποδόσφαιρο, austrians: Σελίδα 2\nΕναν μήνα προετοιμασίας κλείνει σε δύο μέρες ο Ολυμπιακός Βόλου και ο άμεσος συνεργάτης του Γιώργου Βαζάκα, Γιάννης Λάλας, δηλώνει σίγουρος πως ... κάτι καλό γίνεται: ...»\nΟ Γιώργος Βαζάκας τόνισε μετά τον φιλικό αγώνα με την Καλαμάτα ότι το σκορ δεν ανταποκρίνεται στην πραγματικότητα, ενώ συμπλήρωσε: "Το κριτήριο όμως είναι πώς παίζουμε και ο Ολυμπιακός Βόλου έδειξε ότι είναι μία ομάδα με πολύ μέλλον". ...»\nΓια τα 50α "γενέθλια" του ΣΦΟΒ εξέδωσε ευχετήρια ανακοίνωση η ΠΑΕ Ολυμπιακός Βόλου. ...»\nΠενήντα χρόνια ζωής και αγώνων στις κερκίδες γιορτάζει φέτος ο Σύνδεσμος Φιλάθλων Ολυμπιακού Βόλου (ΣΦΟΒ), που καταγράφεται ως ένας από τους παλαιότερους και μεγαλύτερος στο επαρχιακό ελληνικό ποδόσφαιρο. ...»\nΤην ήττα με 3-1 γνώρισε σήμερα ο Ολυμπιακός Βόλου στην Καλαμάτα σε φιλικό παιχνίδι, καθώς από το πρώτο 20λεπτο δέχτηκε δυο γκολ που δεν περίμενε ...»\nΦιλικό τεστ στην Καλαμάτα για τον Ολυμπιακό Βόλου\nΦιλικό παιχνίδι στην Καλαμάτα δίνει σήμερα ο Ολυμπιακός Βόλου με τον προπονητή Γιώργο Βαζάκα να θέλει να δει καλά στοιχεία σε ένα δεύτερο τεστ μετά το βασικό στάδιο της προετοιμασίας. ...»\nΣτην ΠΑΕ Ολυμπιακός Βόλου υπέγραψε τελικά και ο 19χρονος Ιβοριανός μεσοεπιθετικός που προέρχεται από τις ακαδημίες της Εσπανιόλ Σαλίμ Ντιαμπί, ο οποίος αγωνίστηκε και στη Λάρισα ξεκινώντας στην αρχική 11άδα. ...»\nΑνακοίνωσε Κόμνο και Φραντζέσκο ο Ολυμπιακός Βόλου\nΤον Δημήτρη Κόμνο από τον τον ΑΣ Αστέρια (Ajax Stars Academy) και τον Ορφέα Φραντζέσκο από την Κ19 του Παναιτωλικού, που είναι γιος του προπονητή της ΑΕΛ, Κώστα Φρατζέσκου, απέκτησε ο Ολυμπιακός Βόλου ...»\nΦιλική νίκη επί της ΑΕΛ με 1-3 για τον Ολυμπιακό Βόλου\nΘετική εμφάνιση που συνδυάστηκε με νίκη (1-3) είχε σήμερα Τετάρτη στη Λάρισα ο Ολυμπιακός Βόλου στο πρώτο του φιλικό μετά το βασικό στάδιο της προετοιμασίας. ...»\nΓια τους μαθητές - αθλητές που εισήχθησαν στα Ανώτατα Εκπαιδευτικά Ιδρύματα ...»\nΣήμερα στις 18.00 στο Αλκαζάρ ο Ολυμπιακός Βόλου κόντρα στην ΑΕΛ θα δώσει το δεύτερο φιλικό τεστ κατά τη διάρκεια της προετοιμασίας του και το πρώτο μετά την ολοκλήρωση του βασικού σταδίου. ...»\nΕχοντας βάλει τις βάσεις για τη νέα ποδοσφαιρική περίοδο με την προετοιμασία στο Καρπενήσι ο Ολυμπιακός Βόλου επέστρεψε από χθες στη βάση του ξεκινώντας μια εβδομάδα που περιλαμβάνει δυο αγωνιστικά φιλικά τεστ. ...»\nΟλυμπιακός Βόλου: Ανακοίνωσε Χατζηπιρπιρίδη\nΣτα ερυθρόλευκα θα συνεχίσει ο Κώστας Χατζηπιρπιρίδης, ως δανεικός από τον Άρη για ένα χρόνο ...»\nΜαρκοπουλιώτης: Θα μπαίνουμε σε όλα τα ματς να παίρνουμε τη νίκη\nΟ Μαρκοπουλιώτης παραχώρησε μία ενδιαφέρουσα συνέντευξη στον ΤΑΧΥΔΡΟΜΟ της ΔΕΥΤΕΡΑΣ, στην οποία τονίζει ότι ο Ολυμπιακός Βόλου θα πρέπει να πηγαίνει σε κάθε ματς ανεξαρτήτως έδρας και αντιπάλου, για να κερδίσει. ...»\nΣτη βάση του από σήμερα ο Ολυμπιακός Βόλου\nΕπιστρέφει σήμερα στη βάση του ο Ολυμπιακός Βόλου, αφού οι ποδοσφαιριστές κάνουν μία τελευταία πρωινή προπόνηση στο Καρπενήσι και γευματίσουν το μεσημέρι, ολοκληρώνοντας το δεύτερο και βασικό στάδιο της προετοιμασίας τους. ...»\nΑνακοινώθηκαν Βούγιοβιτς και Ασλανίδης από τον Ολυμπιακό Βόλου\nΔιπλή ενίσχυση για τον Ολυμπιακό Βόλου, που ανακοίνωσε την απόκτηση με δανεισμό από τον Λεβαδειακό και τον Αρη αντίστοιχα του τερματοφύλακα Βούγιοβιτς και του κεντρικού αμυντικού Ασλανίδη. ...»\nΝα επιστρέψει με λιγότερα προβλήματα\nΤη Δευτέρα (30/8) ολοκληρώνεται για τον Ολυμπιακό Βόλου το βασικό στάδιο της προετοιμασίας στο Καρπενήσι και με την επιστροφή στον Βόλο αναμένεται να ξεκαθαρίσουν πολλά όσον αφορά στο ρόστερ. ...»\nΟλυμπιακός Βόλου: Απέκτησε και Χατζή\nΝα έχουν μειωθεί προβλήματα και εκκρεμότητες θέλει ο Ολυμπιακός Βόλου με την επιστροφή του την ερχόμενη Δευτέρα από το Καρπενήσι, όπου προετοιμάζεται για 6η ημέρα και παράλληλα γίνονται και κινήσεις για νέες προσθήκες στο ρόστερ ...»\nΣε αναμονή είναι η ΠΑΕ του Ολυμπιακού Βόλου, την ώρα που συνεχίζεται η προετοιμασία της ομάδας στο Καρπενήσι, απ’ όπου θα επιστρέψει τη Δευτέρα. ...»\nΚαλύπτει κενά ο Ολυμπιακός Βόλου\nΜε εντατικούς ρυθμούς συνεχίζεται η προετοιμασία του Ολυμπιακού Βόλου στο Καρπενήσι, όπως και οι προσθαφαιρέσεις στο ρόστερ, που σίγουρα δεν έχει κλείσει. ...»\nΑναμένονται αφίξεις στο Καρπενήσι\nΔεδομένη είναι η ανάγκη για περαιτέρω ενίσχυση στον Ολυμπιακό Βόλου. Προς αυτήν την κατεύθυνση θα υπάρξουν σύντομα θετικές εξελίξεις, καθώς σήμερα, αλλά και τις επόμενες μέρες αναμένονται αφίξεις στο προπονητικό κέντρο που βρίσκονται οι ερυθρόλευκοι. ...»\nΒάζει τις βάσεις για τη νέα χρονιά ο Ολυμπιακός Βόλου\nΣτο Καρπενήσι έχει μεταφερθεί το ενδιαφέρον για την ομάδα του Ολυμπιακού Βόλου, καθώς εκεί από προχθές Κυριακή άρχισαν με το βασικό στάδιο της προετοιμασίας να μπαίνουν οι βάσεις για τη νέα χρονιά. ...»\nΟ Ολυμπιακός ξεκίνησε τη δουλειά στο Καρπενήσι\nΑπό χθες στο Καρπενήσι και το ξενοδοχείο Casi Di Neve, στην είσοδο του οποίου υπάρχουν δύο σημαίες της ομάδας, βρίσκεται ο Ολυμπιακός Βόλου, που θα κάνει για δεύτερη συνεχόμενη χρονιά εκεί το βασικό στάδιο της προετοιμασίας του. ...»\nΗττα με 0-4 στο πρώτο φιλικό για τον Ολυμπιακό Βόλου (photos)\nΜε 0-4 από την πιο έτοιμη Καλαμάτα ηττήθηκε ο Ολυμπιακός Βόλου στο πρώτο φιλικό διάρκειας 70 λεπτών που έδωσε χθες το πρωί στο προπονητικό κέντρο του Αγίου Γεωργίου Φερών κι όχι στη Νεάπολη λόγω αγωνιστικού χώρου. ...»\nΣτο Καρπενήσι θα γίνει ...ομάδα\nΜε πολλά νέα πρόσωπα η ομάδα του Ολυμπιακού Βόλου μεταβαίνει σήμερα στο Καρπενήσι, όπου θα διεξαχθεί το βασικό στάδιο της προετοιμασίας και ο προπονητής Γιώργος Βαζάκας θα προσπαθήσει να δώσει τη συνοχή που απαιτείται, αν και ακόμη δεν έχει ολοκληρωμένο...»\nΤο ευχαριστώ του Σπύρου Παπακωνσταντίνου\nΟ Σπύρος Παπακωνσταντίνου πηγαίνει όλο και καλύτερα μετά το σοβαρό τροχαίο που είχε τα ξημερώματα της Δευτέρας 2 Αυγούστου με τη μηχανή του και έτσι βρήκε την ευκαιρία να ευχαριστήσει σε μέσο κοινωνικής δικτύωσης όλους όσοι στάθηκαν δίπλα του. ...»\nΠρώτο τεστ για Ολυμπιακό Βόλου με Καλαμάτα στη Νεάπολη\nΟ Ολυμπιακός μάλιστα έχοντας φτάσει στις 12 μέρες προετοιμασίας, χωρίς να έχει ολοκληρώσει το ρόστερ του, έχει στα σκαριά και άλλες μεταγραφές, ενώ αύριο Σάββατο το πρωί θα έχει το πρώτο αγωνιστικό ξεμούδιασμα παίζοντας στη Νεάπολη με την Καλαμάτα. ...»


Ραγδαίες εξελίξεις! Παρόντες στο συλλαλητήριο της Αθήνας για την Μακεδονία οι ιερείς, απόντες οι Δεσποτάδες – Στα χαρακώματα ο Σύνδεσμος Κληρικών Ελλάδος | Kontasas\nΑρχική / ΕΠΙΚΑΙΡΟΤΗΤΑ / Ραγδαίες εξελίξεις! Παρόντες στο συλλαλητήριο της Αθήνας για την Μακεδονία οι ιερείς, απόντες οι Δεσποτάδες – Στα χαρακώματα ο Σύνδεσμος Κληρικών Ελλάδος\nΡαγδαίες εξελίξεις! Παρόντες στο συλλαλητήριο της Αθήνας για την Μακεδονία οι ιερείς, απόντες οι Δεσποτάδες – Στα χαρακώματα ο Σύνδεσμος Κληρικών Ελλάδος\n25 Ιανουαρίου, 2018\tΕΠΙΚΑΙΡΟΤΗΤΑ\nΡαγδαίες είναι οι εξελίξεις στον εκκλησιαστικό χώρο, καθώς η Πανελλήνια Ενωση Κληρικών Ελλάδος, αποφάσισε να συμμετάσχει στο συλλαλητήριο που θα λάβει χώρα την Κυριακή 4 Φεβρουαρίου.\nΤο Διοικητικό Συμβούλιο του Συνδέσμου Κληρικών Ελλάδος ωστόσο που συνεδρίασε την περασμένη Δευτέρα συζήτησε, όπως αναφέρει, ότι ασχολήθηκε με «το μείζον Εθνικό θέμα της Μακεδονίας» και αποφάσισε ότι «θα παραστεί τόσο στο συλλαλητήριο της 4ης Φεβρουαρίου 2018 στην Αθήνα, όσο και σε κάθε αυθόρμητη και άνευ σκοπιμοτήτων και κατευθύνσεων δυναμική και σθεναρή αντίδραση του Λαού».\nΕκπρόσωπος κληρικών: Θα πάμε στο συλλαλητήριο – Προσωπική η γνώμη του Αρχιεπισκόπου\nΠεριμένουμε να ακούσουμε την Διαρκή Ιερά Σύνοδο αλλά δεν περιμένουμε από κανέναν να μας δώσει άδεια να πούμε και τη δική μας γνώμη, σε μια χώρα ελεύθερη και δημοκρατική» είπε ο εκπρόσωπος Τύπου του Ιερού Συνδέσμου Κληρικών Ελλάδας, πατέρας Γεώργιος, μιλώντας στον ΑΝΤ1 και την εκπομπή του Γιώργου Παπαδάκη.\nΟ πατέρας Γεώργιος χαρακτήρισε προσωπική τη γνώμη του Αρχιεπισκόπου Ιερωνύμου για τα συλλαλητήρια και ξεκαθάρισε ότι όποια και αν είναι η απόφαση της Διαρκούς Ιεράς Συνόδου, που συνεδριάζει την Παρασκευή, οι κληρικοί θα δώσουν το «παρών» στο συλλαλητήριο της Αθήνας μαζί με το λαό.\n«Εμείς κάνουμε προτροπή, δεν κατευθύνουμε», πρόσθεσε.\nΥπενθυμίζεται ότι το Διοικητικό Συμβούλιο του Συνδέσμου Κληρικών Ελλάδος που συνεδρίασε την περασμένη Δευτέρα, αποφάσισε ότι «θα παραστεί τόσο στο συλλαλητήριο της 4ης Φεβρουαρίου 2018 στην Αθήνα, όσο και σε κάθε αυθόρμητη και άνευ σκοπιμοτήτων και κατευθύνσεων δυναμική και σθεναρή αντίδραση του Λαού», κόντρα στις παραινέσεις του Αρχιεπισκόπου Ιερώνυμου, ο οποίος πήρε αποστάσεις από τα συλλαλητήρια για την ονομασία των Σκοπίων.\nΕκτακτη συνεδρίαση της Διαρκούς Ιεράς Συνόδου για το Σκοπιανό αύριο:\nΥπενθυμίζεται, ότι οι 12 Μητροπολίτες που έλαβαν μέρος στο συλλαλητήριο της Θεσσαλονίκης ήταν οι παρακάτω:\n1. Θεσσαλονίκης Άνθιμος\n2. Ξάνθης Παντελεήμων\n3. Μαρωνείας και Κομοτηνής Παντελεήμων\n4. Βρυούλων Παντελεήμων\n5. Μιλήτου Απόστολος\n6. Βεροίας Παντελεήμων\n7. Σερρών Θεολόγος\n8. Ζιχνών καί Νευροκοπίου Ιερόθεος\n9. Κοζάνης Παύλος\n10. Ιερισού Θεόκλητος\n11. Κίτορυ Κατερίνης και Πλαταμώνος Γεώργιος\n12. Καβάλας Στέφανος.\nΚληρικοί της Ιεράς Μητρόπολης Ξάνθης: Το όνομα Μακεδονία αποτελεί την ψυχή της Ελλάδας και είναι αδιαπραγμάτευτο!\nΨήφισμα για το θέμα της Μακεδονίας εξέδωσαν οι κληρικοί Ξάνθης την Τετάρτη 17 Ιανουαρίου τονίζοντας σε αυτό ότι κάθε παραχώρηση του ονόματος της Μακεδονίας και των παράγωγών του είναι αδιανόητη. Το όνομα Μακεδονία αποτελεί την ψυχή της Ελλάδας και είναι αδιαπραγμάτευτο.\nΤο ΨΗΦΙΣΜΑ των κληρικών της Μητρόπολης Ξάνθης αναφέρει τα παρακάτω:\n«Εμείς, οι κληρικοί της Ιεράς Μητροπόλεως Ξάνθης και Περιθεωρίου, συνελθόντες στην τακτική μηνιαία Σύναξη, παρουσία του Σεβασμιωτάτου Ποιμενάρχου μας Μητροπολίτου Ξάνθης και Περιθεωρίου κ.κ. Παντελεήμονος σήμερα την 17η Ιανουαρίου 2018, ημέρα Τετάρτη και ώρα 11ην πρωϊνή, συντάσσουμε και ομοφώνως εγκρίνουμε το παρακάτω Ψήφισμα επί του φλέγοντος εθνικού θέματος της Μακεδονίας, το οποίο παρακολουθούμε με μεγάλο ενδιαφέρον και δικαιολογημένη ανησυχία, εκφράζοντες και την αγωνία του λαού μας, κοινωνοί της οποίας γινόμαστε καθημερινά.\n-Επιθυμούμε να ζήσουμε ειρηνικά και αρμονικά με τους βόρειους γείτονές μας, στην πολύπαθη περιοχή των Βαλκανίων. Όμως η εκχώρηση του ονόματος Μακεδονία στους γείτονες, ανεξάρτητα από τον οποιασδήποτε μορφής επιθετικό προσδιορισμό, θα αποτελέσει πηγή διαρκών διενέξεων και κινδύνων, δεδομένου του συνεχούς αλυτρωτισμού που αυτοί επιδεικνύουν.\n-Το Μακεδονικό ζήτημα είναι ένα κατάλοιπο της εποχής του Ψυχρού Πολέμου και αποτέλεσε το όχημα για την επέκταση της Γιουγκοσλαβίας του Τίτο προς το Αιγαίο. Είναι εντελώς παράλογο σήμερα η Ελλάδα που βρέθηκε με την πλευρά των νικητών του Ψυχρού Πολέμου να καλείται να υποχωρήσει και να εκχωρήσει το όνομα της Μακεδονίας στους ηττημένους.\n-Όπως έχει επιτυχώς αναδειχθεί από την ιστορική επιστήμη δεν υπάρχει Μακεδονικό έθνος, αφού οι Μακεδόνες είναι ελληνικό φύλο, για αυτό το λόγο άλλωστε τα βασίλεια που ο Μ. Αλέξανδρος και οι επίγονοί του ίδρυσαν δεν ονομάστηκαν Μακεδονικά αλλά Ελληνιστικά. Επομένως δεν δικαιολογείται και η ύπαρξη Μακεδονικού Κράτους, αφού ο όρος Μακεδονία-Μακεδονικός δεν υποδηλώνει εθνότητα, αλλά περιοχή. Το κράτος των Σκοπίων μπορεί να λάβει κάθε άλλο όνομα, εκτός από το όνομα της Μακεδονίας.\n-Οποιαδήποτε εξέλιξη της διαπραγμάτευσης που θα παραχωρεί τον όρο Μακεδονία και τα Παράγωγά του στους γείτονες δεν θα αποτελεί λύση, αλλά ισοδυναμεί με προδοσία και προοιωνίζει αρχή νέων δεινών. Το αποτέλεσμα της διαπραγμάτευσης τότε μόνο θα αποτελεί λύση, όταν θα ανταποκρίνεται στην ιστορική αλήθεια και τα εθνικά συμφέροντα της πατρίδας μας.\nΓια τους παραπάνω λόγους δηλώνουμε πώς:\nΚάθε παραχώρηση του ονόματος της Μακεδονίας και των παράγωγών του είναι αδιανόητη. Το όνομα Μακεδονία αποτελεί την ψυχή της Ελλάδας και είναι αδιαπραγμάτευτο. Ως ακρίτες, τιμούμε την θυσία και τους αγώνες των Μακεδονομάχων Παύλου Μελά, Αιμιλιανού Γρεβενών, Καστορίας Γερμανού Καραβαγγέλη και κάθε ανώνυμου αγωνιστή του Μακεδονικού Αγώνα, στεκόμαστε επί των επάλξεων και προσευχόμαστε ώστε να επέλθει ένα εθνικά επωφελές και όχι τραγικά επιζήμιο αποτέλεσμα.\nΑδιαμφισβήτητα το συλλαλητήριο που έλαβε χώρα στη Θεσσαλονίκη την 21η του Ιανουαρίου 2018 ήταν ένα ηχηρό μήνυμα, το οποίο κανείς δε μπορεί να το παραβλέψει, είτε ήταν υπέρ είτε κατά.\nΠαρατηρήθηκαν, επίσης, κάποιες προσπάθειες εκμετάλλευσης τού συλλαλητηρίου από ομάδες ατόμων που δρουν εξωθεσμικά, μακριά από τους κόλπους της Εκκλησίας και ασφαλώς προς ίδιον όφελος, όπως και ανάλογη αποτυχημένη προσπάθεια των καταληψιών του κεντρικού κτηρίου της Μονής μας.\nΗ επισήμανσή μου αφορά στην αναλογία που υπάρχει ανάμεσα στους κυβερνώντες του κράτους των Σκοπίων από τη μια και στους σχισματικούς (δηλ. άτομα εκτός Ορθοδόξου Εκκλησίας) καταληψίες του κεντρικού κτηρίου της Μονής μας από την άλλη.\nΟι μεν Σκοπιανοί έχουν στηρίξει την προπαγάνδα τους επάνω στον ανιστόρητο σφετερισμό του ονόματος της Μακεδονίας, προκαλώντας παγκόσμια αναστάτωση και σύγχυση.\nΟι δε σχισματικοί καταληψίες του κεντρικού κτηρίου της Μονής μας, ακριβώς με τον ίδιο τρόπο, εξαπολύουν μόνιμη αντιεκκλησιαστική προπαγάνδα, την οποία έχουν στηρίξει επάνω στον ανιστόρητο και παράνομο σφετερισμό του ονόματος τής Μονής Εσφιγμένου, προκαλώντας σύγχυση και σκανδαλισμό στο χριστεπώνυμο πλήρωμα.\nΣυγκεκριμένα, χρησιμοποιούν το όνομα «Εσφιγμένου» για την περιγραφή του συνόλου των καταληψιών αυτοαποκαλούμενοι «Εσφιγμενίτες», χωρίς να έχουν αυτό το δικαίωμα, ενάντια σε κάθε έννοια εκκλησιαστικού δικαίου και παρά τις αποφάσεις της αγιορείτικης κοινότητας, της Εκκλησίας και της Ελληνικής Δικαιοσύνης.\nΜε αυτό το τρόπο προσπαθούν να παραπλανήσουν τον κόσμο για την πραγματική τους ταυτότητα, δηλαδή πως στην πραγματικότητα ανήκουν σε παλαιοημερολογιτική παράταξη και όχι στο Άγιο Όρος και την Ορθόδοξη Χριστιανική Εκκλησία.\nΕπιπλέον, παρουσιάζονται στα μέσα ενημέρωσης και κοινωνικής δικτύωσης ως δήθεν «γνήσιοι αγωνιστές της Ορθοδοξίας», συμπορεύονται με ακραίους παρακρατικούς σχηματισμούς, αντιβαίνουν το καθεστώς του Αγίου Όρους, ονομάζουν ψευδώς την παρανομία, τη βία και το φανατισμό ως «ομολογία πίστεως», εφαρμόζοντας κατά κόρον το «ο σκοπός αγιάζει τα μέσα»!\nΓια πολλοστή φορά κάνουμε έκκληση όπως μετανοήσουν και απομακρυνθούν από την πλάνη και το φανατισμό που τους έχει κυριεύσει!\nΕίμαστε εδώ, μέσα στον χώρο της Εκκλησίας και, ακόμη περισσότερο, στο Άγιο Όρος, μακριά από φανατισμούς, περιμένοντας την επιστροφή τους, έτοιμοι να τους βοηθήσουμε και να τους προσφέρουμε τη στοργή και την αγάπη, που τόσο τους έχει λείψει έξω από την Εκκλησία του Χριστού που βρίσκονται.\nΔυστυχώς λείπει στις μέρες μας ένας Χριστόδουλος, όπως διαπιστώσετε και στα παρακάτω βίντεο:\nΠροηγούμενο Survivor 2: «Έπεσε» το Twitter με το τρολάρισμα για Σπυροπούλου και αποχώρηση!\nΕπόμενο Προσλήψεις: Ποιες θέσεις «τρέχουν» σε Δημόσιο & ΟΤΑ


The Assignment - Κεφάλαιο 1 - Wattpad\n#2018 #2019 #assignment #dirty #gangstafamily #gangster #ginger #greek #hot #kilt #love #passion #scottish #έρωτας #αγάπη #ερωτικό #μίσος #ρομαντικη #σεξ\n3.3K 263 13\n«Καθίστε...», λέει κατόπιν εισόδου μας στο γραφείο του.\n«Το γραφείο σας είναι πολύ όμορφο,», σχολιάζω. Επιδεικτικό, καθησυχαστικά ακριβό και στην πιο αριστοκρατική περιοχή της πόλης. Αλλά τι μπορούσα να περιμένω; Μιλάμε για ένα δικηγόρο! Προφανώς και θα είναι γόνος κάποιας πλούσιας οικογένειας με πολλά χρήματα, που τον στήριξαν ώστε να μπορεί να αντέξει ένα τόσο ακριβό life style.\n«Σας ευχαριστώ. Να σας προσφέρω κάτι;», ρωτάει ευγενικά. Με συνόδευσε έως το γραφείο ακουμπώνας συνεχώς απαλά την μέση μου, μήπως και πέσω.\n«Τι έχετε να μου προσφέρετε;», ρωτάω. Ας είναι αλκοόλ! Προσεύχομαι σιωπηλή. Με κοιτάζει παράξενα για ένα δευτερόλεπτο, όμως αυτό το περίεργο βλέμμα χάνεται τόσο ξαφνικά, όσο εμφανίστηκε.\n«Φοβάμαι πως έχω μόνο αλκοόλ...», λέει απολογητικά και χαμογελάω.\n«Μου κάνει!», αναφωνώ και σερβίρει ουίσκι σε δύο κρυστάλλινα ποτήρια.\n«Ορίστε!», λέει ευγενικά όπως μου προσφέρει το ένα ποτήρι.\n«Ευχαριστώ...», αποκρίνομαι με ευγνωμοσύνη. Κρατάω το στόμιο του μπουκαλιού απαλά, χωρίς να του επιτρέπω να το απομακρύνει, εισπράττοντας από εκείνον ένα συνοφρυωμένο βλέμμα. Πίνω μονορούφι το ουίσκι και αφήνω το μπουκάλι μονάχα για να γεμίσει ξανά το ποτήρι μου.\n«Είναι δυνατό...». Με προειδοποιεί ανήσυχος καθώς το γεμίζει ξανά.\n«Μπορώ να το αντέξω!». Τον διαβεβαιώνω.\n«Δεν είμαι σίγουρος για αυτό...», αποκρίνεται αβέβαιος. Ξεροβήχει αμέσως μόλις λέει την πρόταση και ξέρω πως του ξέφυγε. Είναι ακόμα τρομαγμένος από την κρίση μου προηγουμένως, το ίδιο κι εγώ. Όμως Θεέ μου, έχει την εντύπωση πώς είμαι καμία εύθραυστη κούκλα; Πίνω άσπρο πάτο το ουίσκι και πλησιάζω στο γραφείο για το επόμενο ποτήρι.\n«Δεσποινίς, θα πρότεινα να χαλαρώσετε με το αλκοόλ!». Με αποπαίρνει όσο πιο ευγενικά μπορεί.\n«Αντέχω. Ξέρω τον εαυτό μου. Εξάλλου το χρειάζομαι για να ζεσταθώ...». Σκαρφίζομαι μία δικαιολογία και γεμίζω ξανά το ποτήρι μου.\n«Είναι αγορασμένο από ιδιωτική συλλογή, εξαιρετικά δυνατό, λόγω της παλαιότητας του. Το χρησιμοποιώ μόνο σε εξέχουσες περιπτώσεις... Πίστευα ότι θα είναι μία ευχάριστη νότα στη συζήτηση μας, και ότι θα σας ανακουφίσει, όμως πίνετε εξαιρετικά γρήγορα και αυτό δε θα είναι καλό σε λίγη ώρα!», λέει, λες και οι επιφυλάξεις του θα αποκτήσουν κάποιο νόημα για εμένα... Τον κοιτάζω κατάματα καθώς πίνω μονορούφι το τέταρτο ποτήρι και παίρνω το χρόνο μου να απαντήσω, καθώς δε μπορώ να σκεφτώ καθαρά.


9 Αυγ 2020 4 views\nΤραγικές ώρες ζουν οι κάτοικοι στην Εύβοια, καθώς τα ορμητικά νερά πλημμύρισαν τα Πολιτικά, τα Ψαχνά, την Καστέλα, το Μπούρτζι και το Λευκαντί με αποτέλεσμα να χάσουν τη ζωή τους τρεις άνθρωποι, όπως έχει μέχρι στιγμής επιβεβαιωθεί, ενώ πληροφορίες κάνουν λόγο και για τέταρτο θύμα. Πρόκειται για ένα βρέφος οκτώ μηνών και δύο ηλικιωμένους, έναν άνδρα 85 ετών και μία γυναίκα 86 ετών, που εντοπίστηκαν νεκροί στα σπίτια τους. Τεράστιες είναι οι καταστροφές σε σπίτια και οδικό δίκτυο. Σε εξέλιξη βρίσκονται επιχειρήσεις απεγκλωβισμού, μόνο από αέρος.\nΣτιγμές αγωνίας και απόγνωσης για τους κατοίκους στην Εύβοια, οι οποίοι προσπαθούν να επικοινωνήσουν με τους δικούς τους ανθρώπους και να μεταφερθούν μακριά από τα σημεία της καταστροφής. Πολλές είναι οι περιοχές που έχουν μείνει χωρίς ρεύμα και τηλέφωνο.\nΠόλεις και χωριά έχουν αποκλειστεί καθώς κατέρρευσαν γέφυρες και πλημμύρισαν ολόκληρες περιοχές από τη σφοδρή βροχόπτωση που κράτησε όλη νύχτα, και super puma πετάνε πάνω από το νησί για να διασώσουν κόσμο, κυρίως παιδιά, που έχουν ανεβεί στις ταράτσες των σπιτιών τους.\nΣύμφωνα με τις πρώτες εκτιμήσεις, 3.000 σπίτια κι επιχειρήσεις έχουν πλημμυρίσει.\nΡεπορτάζ: Άννα Βλαχοπαναγιώτη, Ντίνα Τσουκαλά, Δ. Γκάτσιος, Ιωάννα Καραγιάννη


Ιταλία: 1.392 νέα κρούσματα και 14 νεκροί το τελευταίο 24ωρο | daypress.gr\nΤρίτη 22 Σεπτεμβρίου 2020 22:30 Διεθνή\nΤις τελευταίες 24 ώρες καταγράφηκαν στην Ιταλία 1.392 νέα κρούσματα κορονοϊού, με 14 νεκρούς.\nΧθες τα κρούσματα στην Ιταλία ήταν 1.350, με 17 νεκρούς ενώ τα τεστ που πραγματοποιήθηκαν σήμερα ήταν 87.00, 30.000 περισσότερα από χθες.\n«Απευθύνω έκκληση σε όλους να εμβολιαστούν κατά της γρίπης, ο Οκτώβριος είναι ο κατάλληλος μήνας για να αρχίσουμε. Στείλαμε στις περιφέρειες 70% περισσότερα εμβόλια απ΄ότι πέρυσι» δήλωσε, στο μεταξύ, ο Ιταλός υπουργός Υγείας Ρομπέρτο Σπεράντσα.\nΟ Ιταλός υπουργός υπογράμμισε, επίσης, ότι «δεν θα πρέπει να γίνουν άλλες περικοπές στην δημόσια υγεία αλλά, αντιθέτως, χρειάζεται να αυξηθούν τα σχετικά κονδύλια».


Πως ορίζεται η πνευματική ιδιοκτησία στα κοκτέιλ; - BitterBooze\nΠως ορίζεται η πνευματική ιδιοκτησία στα κοκτέιλ;\nΈνα από τα πλέον συχνά ερωτήματα που μου κάνουν σπουδαστές μπαρ, φίλοι και καλεσμένοι στα μπαρ που εργάζομαι είναι σχετικά με την πνευματικά δικαιώματα στα κοκτέιλ. Υφίσταται πνευματική ιδιοκτησία στις συνταγές τους; Μπορεί ένας μπαρτέντερ να «προστατεύσει» μια συνταγή κατοχυρώνοντας την, ώστε να γνωρίζουν όλοι πως είναι «δικιά» του και να μη μπορεί κανείς να την αλλάξει; Η απάντηση είναι πιο σύνθετη από ότι μπορεί κανείς να φανταστεί.\nΣτην πραγματικότητα, κανένας μπαρτέντερ δεν έχει μπει στη διαδικασία να το κάνει. Κανείς δεν έχει ξυπνήσει ένα πρωί με ματαιοδοξία τόσο υπέρμετρη ώστε να προσπαθήσει να κατοχυρώσει τη συνταγή του ως εμπορικό σήμα, σε οποιαδήποτε χώρα. Ή τουλάχιστον δε γνωρίζω εγώ κάποιον. Αυτό το έχουν κάνει μόνο εμπορικές εταιρείες. Και συγκεκριμένα, τέσσερεις για τέσσερα διαφορετικά ποτά, όλα στις ΗΠΑ.\n"Τη στιγμή που μιλάμε λοιπόν, πνευματική ιδιοκτησία, κατοχυρωμένη στο U.S. Patent and Trademark Office διαθέτουν τα κοκτέιλ Painkiller, Sazerac, Dark ‘n’ Stormy και το παγκοσμίως άγνωστο Hand Grenade (Θεέ και κύριε των δυνάμεων)."\nΠνευματική ιδιοκτησία σε κοκτέιλ – παραδείγματα\nΗ πρώτη, ιστορικά, κατοχύρωση εμπορικού σήματος με πνευματική ιδιοκτησία αφορά στο κοκτέιλ Sazerac εν έτει 1900, από την εταιρεία Sazerac Co. Το κοκτέιλ Sazerac δημιουργήθηκε στη Νέα Ορλεάνη γύρω στο 1838 με βάση το cognac Sazerac de Forge et Fils και τα μπίτερς του δόκτορα Antoine Peychaud ως παραλλαγή του κλασικού whiskey cocktail, που αργότερα έγινε γνωστό ως Old-Fashioned, κατακτώντας τον κόσμο. Κατά τη διάρκεια της φυλλοξήρας η παραγωγή του cognac σταμάτησε και η βάση του Sazerac αντικαταστάθηκε από το πιο «αμερικάνικο», ουίσκι από σίκαλη. Το 2008 ορίστηκε ως επίσημο κοκτέιλ της Νέας Ορλεάνης. Με την εξαγορά της Sazerac co. από την Buffalo Trace, το εμπορικό του σήμα διατηρήθηκε αλλά πλέον παρασκευάζεται και με ουίσκι Buffalo Trace.\nΜία άλλη κατοχύρωση εμπορικού σήματος με πνευματική ιδιοκτησία αφορά στο κοκτέιλ Dark ‘n’ Stormy. Κατοχυρώθηκε το 1980 στις Βερμούδες, χώρα δημιουργίας του, ενώ το 1991 κατοχυρώθηκε και στις ΗΠΑ. Η κατοχύρωση του ονόματος προέβλεπε στην αποκλειστική χρήση ρουμιού Gosling’s Black Seal και κατά προτίμηση, Gosling’s ginger beer. Όπως ανέφερε και η εταιρεία, οποιοσδήποτε μπορεί να φτιάξει ένα Dark ‘n’ Stormy με οποιοδήποτε ρούμι εκείνος επιθυμεί, απλώς δεν μπορεί να το αναγράφει σε κατάλογο ως Dark ‘n’ Stormy.\nΘα αναρωτιέστε αν υπήρξαν ποτέ φαινόμενα καταγγελίας. Η απάντηση είναι θετική και αφορά στο επόμενο κοκτέιλ, το Painkiller, ένα κοκτέιλ που πρωτοδημιουργήθηκε στο Soggy Dollar Bar στο νησί Jost Van Dyke από τις Βρετανικές Παρθένες Νήσους. Τη δεκαετία του ’80, μετά από την μεγάλη επιτυχία που σημείωσε το κοκτέιλ, η εταιρεία Pusser’s, που μέχρι τότε είχε καταφέρει να αντιγράψει την αυθεντική συνταγή, κατάφερε να το κατοχυρώσει ως εμπορικό σήμα, «απαιτώντας» τη χρήση του ρουμιού τους για την παρασκευή του.\n"Θα αναρωτιέστε αν υπήρξαν ποτέ φαινόμενα καταγγελίας. Η απάντηση είναι θετική και αφορά στο κοκτέιλ Painkiller"\nΌταν οι μπαρτέντερ Giuseppe Gonzalez και Richard Boccato αποφάσισαν το 2010 να ανοίξουν το μπαρ Painkiller στη Νέα Υόρκη και έβαλαν, όπως ήταν φυσικό, το ομώνυμο κοκτέιλ να φιγουράρει πρώτο πρώτο στη λίστα τους, με διαφορετικό όμως ρούμι, το κακό συνέβη: η εταιρεία Pusser’s προχώρησε σε αγωγή κατά του μπαρ, υποχρεώνοντάς το να αφαιρέσει το κοκτέιλ από τη λίστα τους και να αλλάξει το όνομά του. Το μπαρ PKNY μπορεί μετά από λίγα χρόνια να έκλεισε, αλλά η καταδικαστική απόφαση προκάλεσε μια χιονοστιβάδα αντιδράσεων από την αμερικανική κοινότητα μπαρτέντερ κατά της εταιρείας και των περιορισμών της χρήσης οποιουδήποτε προϊόντος για την παρασκευή κοκτέιλ.\nΌσο για το τελευταίο κοκτέιλ της λίστας, το κακόφημο Hand Grenade, που καθιερώθηκε και κατοχυρώθηκε η πνευματική ιδιοκτησία του από μια αλυσίδα τουριστικών μπαρ στη Νέα Ορλεάνη, φαίνεται πως κανείς δε μπήκε στην διαδικασία να το αναπαράξει. Κι ας αναφέρουν οι ιδιοκτήτες των μπαρ στην ιστοσελίδα τους πως προσφέρουν $250 σε οποιονδήποτε τους παρέχει την παραμικρή πληροφορία για τυχόν αντιγραφές. Γιατί δηλαδή να αναπαράξεις ένα κοκτέιλ που σερβίρεται σε ένα πράσινο, πλαστικό ποτήρι στο σχήμα χειροβομβίδας, με άρωμα και γεύση πεπονιού και αμφιβόλου προέλευσης και ποιότητας συστατικά, που προορίζεται αποκλειστικά και μόνο για τουρίστες της Bourbon Street, στη Νέα Ορλεάνη; Oh well…\n« Αλκοόλ » χωρίς αλκοόλ;\nΌσο κι αν εδώ στο Bitterbooze της καρδιάς σας αγαπάμε το αλκοόλ, δεν μπορούμε να αμφισβητήσουμε τις αρνητικές συνέπειες που...\nH πιο αποτελεσματική ιδέα προώθησης που είχαν στο Κονιάκ συμπληρώνει 10 χρόνια!\nΓια πρώτη φορά το Δεκέμβριο του 2010 διοργανώθηκε στην πόλη του Κονιάκ το πρωτοποριακό για τα δεδομένα της εποχής εκπαιδευτικό...\n"Πως ορίζεται η πνευματική ιδιοκτησία στα κοκτέιλ;"\nΔημοσιεύτηκε στις 04/02/2020


« ΔΙΑΒΑΣΤΕ ΠΙΟ ΚΑΤΩ: Ποιοι υπέγραψαν ή ψήφισαν για να πουλήσουν την Ελλάδα και μάλιστα βιομηχανίες του Ελληνικού στρατού! Οι στρατιωτικές βιομηχανίες δεν είναι επιχειρήσεις κέρδους αλλά άμυνας του λάου σε κάθε εχθρό.\nΡεζίλι πανευρωπαϊκώς »


Ankh Productions Label | Releases | Discogs\nAnkh Productions is a Greek independent label established in 1994.\nAnkh Music & Entertainment, Ηχητικά Εικονογραφήματα\n38 Ag. Ioannou Theologou Str.\n155 61, Holargos\ntel: +30 210 65 18 511\ntel/fax: +30 210 65 29 863\n[valid in Apr 1999; for reference only]\n37 Ag. Ioannou Theologou Str.\nΠ-01 Αποκάλυψις Το Τέλος Ήρθε Νωρίτερα... (CD, Album) Πηγή Soundpieces, Ήχοτρον Productions Π-01 Greece 2005 Sell This Version\nΗΧΕΙ ΨΔ006 Όμμα Ιδίοις Όμμασι (CD, Album) Ankh Productions ΗΧΕΙ ΨΔ006 Greece 2007 Sell This Version\n102-2 Nicola Piovani Kaos (CD, Album, RE) Ankh Productions 102-2 Greece 2006 Sell This Version\nΤΡΙ 502-2 Μανώλης Γαλιάτσος, Νίκος Κουρουπάκης Μανώλης Γαλιάτσος, Νίκος Κουρουπάκης - Η Κλεψύδρα (CD, Album) Ankh Productions ΤΡΙ 502-2 Greece 2000 Sell This Version\n0801-2 Terra Incognita (5) Terra Incognita (Album)\n0801-2 Greece 2002 Sell This Version\n0807-2 Florian Mikuta Romzil (CD, Album) Ankh Productions 0807-2 Greece 2007 Sell This Version\n0808-2 Trioism Trioism (CD, Album) Ankh Productions 0808-2 Greece 2008 Sell This Version\n0810-2 Various Jazz Society Thessaloniki 2006 (CD, Comp) Ankh Productions 0810-2 Greece 2006 Sell This Version\n0912-2 Tilemachos*, Moussas Farm Tilemachos*, Moussas Farm - Newborn (CD, Album) Ankh Productions 0912-2 Greece 2011 Sell This Version\n0915-2 Στέλιος Δάβαρης Ρεύματα (CD, Album) Ankh Productions 0915-2 Greece 2012 Sell This Version\n0920-2 Alekos Vretos* K. On Top (CD, Album) Ankh Productions, Jadeo Music LTDP 0920-2 Greece 2015 Sell This Version\n932-2 Yorgos Krommydas Quartet, Yorgos Krommydas Yorgos Krommydas Quartet, Yorgos Krommydas - LUTEUS (CD) Ankh Productions 932-2 Greece 2017 Sell This Version\nδ 0999-2 Dilemma (27) Persona Graffiti (CD, Album) Ankh Productions δ 0999-2 Greece 2017 Sell This Version\n1926-2 Σταύρος Παπασταύρου, Γιώργης Χριστοδούλου Σταύρος Παπασταύρου, Γιώργης Χριστοδούλου - Γιαπωνέζικοι Κήποι (CD, Album) Ankh Productions 1926-2 Greece 1998 Sell This Version\n1927-2 Γιάννης Νικολάου (2) Το Κακό Παιδί (CDr, Promo) Ankh Productions 1927-2 Greece 1998 Sell This Version\n1927-2 Γιάννης Νικολάου (2) Κακό Παιδί (CD, Album) Ankh Productions 1927-2 Greece 1998 Sell This Version\n1928-2 Γιώργης Χριστοδούλου Η Αγάπη Είναι Ένα Πορτοκάλι (CD, Album) Ankh Productions 1928-2 Greece 2001 Sell This Version\n1956-2 Various Λιμενάρχης Εύρiπου (CD, Album) Ankh Productions 1956-2 Greece 1997 Sell This Version\n1960-2 Momus Ping Pong (CD, Album) Ankh Productions 1960-2 Greece 1997 Sell This Version\n1981-2 Ζάθιρο Όλο Και Πιο Γρήγορα (CD, Album) Ankh Music & Entertainment 1981-2 Greece 2004 Sell This Version\n1991-2 Γραμμικοί Άλφα Χρονοδίνη (CD, Album, Dig) Ankh Productions 1991-2 Greece 2005 Sell This Version\n2111-2 Yannis Constantinides ~ Petros Petrides / Orchestra Of Colours Yannis Constantinides ~ Petros Petrides / Orchestra Of Colours - Three Greek Dances / Asia Minor Rhapsody / Symphony No. 1 ("Hellenic") (CD + Box) Ankh Productions 2111-2 Greece 2000 Sell This Version\n2112-2 Nikos Skalkottas - Orchestra Of Colours Nikos Skalkottas - Orchestra Of Colours - The Sea (CD, Album) Ankh Productions, Ankh Productions 2112-2 Greece 2006 Sell This Version\n2201-2 Astor Piazzolla Orchestra Of Colours (CD) Ankh Productions 2201-2 Greece 2000 Sell This Version\n2202-2 Tangos A Cuatro And Georgia Sylleou Tangos A Cuatro And Georgia Sylleou - Astor Piazzolla - Κάποιος Μιλάει Στο Τάνγκο (CD, Album) Ankh Productions 2202-2 Greece 2007 Sell This Version\n2301-2 Orchestra Of Colours Γιώργος Κουρουπός - Ευγένιος Τριβιζάς - Οι Δραπέτες της Σκακιέρας (CD, Album, bοο) Ankh Productions 2301-2 Greece 2001 Sell This Version\n4410-2 Μαρία Βουμβάκη* Πρόβες Αποχαιρετισμού (CD, Album) Ankh Productions 4410-2 Greece 1999 Sell This Version\n5050-2 Έβενος Μαγεμένα (CD, Album, Dig) Ankh Productions 5050-2 Greece 2000 Sell This Version\n5060-2 Περικλής Χειλάς Αταίριαστος (CD, Album) Ankh Productions 5060-2 Greece 2001 Sell This Version\n5061-2 Δημήτρης Τσούμας Πες Το Με Δικά Σου Λόγια (CD, Album) Ankh Productions 5061-2 Greece 2002 Sell This Version\n5063-2 Κώστας Καρυστινός Σε Ουρανό Επί Της Γης (CD, Album) Ankh Productions 5063-2 Greece 2012 Sell This Version\n5051 - 2 Έβενος = Evenos* Έβενος = Evenos* - Τα Λόγια Των Ανθρώπων = Human Words (CD, Album) Ankh Music & Entertainment 5051 - 2 Greece 2004 Sell This Version\nΑΚΤ 494481 2 Ορφέας Περίδης Για Πού Τό 'βαλες Καρδιά Μου (Album)\nΑΚΤ 494481 2 Greece 1999 Sell This Version\nΑΚΤ 494481 4 Ορφέας Περίδης Για Πού Τό 'βαλες Καρδιά Μου (Cass, Album) Ακτή ΑΚΤ 494481 4 Greece 1999 Sell This Version\n0946 365762 2 0 Σάκης Ρουβάς Live Ballads (CD + DVD-V, PAL + Album, Sli) Minos (2) 0946 365762 2 0 Greece 2006 Sell This Version\n7243 5 53620 2 5 Sάκης Rουβάς* Πες Της (CD, Single) Minos (2), EMI 7243 5 53620 2 5 Greece 2003 Sell This Version\n7243 5 97913 2 6 Σάκης Ρουβάς Το Χρόνο Σταματάω (CD, Album, Copy Prot.) Minos (2) 7243 5 97913 2 6 Greece 2003 Sell This Version\n5202997506229 Βασίλης Κατσικονούρης Το Χιονόνειρο (CD) Ankh Productions 5202997506229 Greece 2002 Sell This Version\nAK 19801 Super Mario And The Exotic Watermelons Santa Maria (7", Single, Ltd, Num) Amola Kalimba AK 19801 Greece 2010 Sell This Version\nAK 19812 Super Mario &The Exotic Watermelons* Seaside EP (12", EP, Ltd, Num) Amola Kalimba AK 19812 Greece 2012 Sell This Version\nAK 19821 Σούπερ Μάριο Ψυχεδέλεια Στην Ανατολή (Single)\nAK 19821 Greece 2012 Sell This Version\nAK 19841 Marios Visvikis* Music For Jaw Harp (10", MiniAlbum) Amola Kalimba AK 19841 Greece 2015 Sell This Version\nAnkh D-Files 2002-2 Αποκάλυψις Σαμάντχι (CD, Album) Ankh Productions Ankh D-Files 2002-2 Greece 2001 Sell This Version\nAnkh Jazz 0804-2 The Happy Dog Project Dog Days Are Over (CD, Album) Ankh Productions Ankh Jazz 0804-2 Greece 2004 Sell This Version\nAnkh Jazz 0805-2 Terra Incognita (5) Terra Incognita ΙΙ (CD, Album, Promo, Dig) Ankh Productions Ankh Jazz 0805-2 Greece 2005 Sell This Version\nAnkh Jazz 0806-2 The Happy Dog Project Doggy Style (CD, Album) Ankh Productions Ankh Jazz 0806-2 Greece 2007 Sell This Version\nAnkh Jazz 0913-2 The Happy Dog Project Dog To The Bone (CD, Album) Ankh Productions Ankh Jazz 0913-2 Greece 2012 Sell This Version\nAnkh Jazz 0921-2 Stefanos Andreadis Flying Jazz To Eternity (CD, Album, RE) Ankh Productions Ankh Jazz 0921-2 Greece 2017 Sell This Version\nAnkh Jazz 0931-2 Stelios Chatzikaleas Quartet The Froth On The Daydream (CD-ROM, Album) Ankh Productions Ankh Jazz 0931-2 Greece 2017 Sell This Version\nAnkh SAM02 Various Everybody Latin (CD, Comp, Promo) Escape Magazine Ankh SAM02 Greece 1997 Sell This Version\nB11842 Tito Puente Best Of Tito Puente Vol. 2 (CD, Comp) Déclic Communication, Déclic Communication B11842 France 1999 Sell This Version\nΗΧΕΙ CD 001 Γιάννος Αιόλου Έρωτος Θυσία, Προδοσία (Ηχητικά Εικονογραφημένα) (CD, Album) Ankh Productions ΗΧΕΙ CD 001 Greece 1996 Sell This Version\nΗΧΕΙ CD003 ΟΜΜΑ* Ιχνογραφία - Sketchbook (CD, Album) Ankh Productions, Ankh Productions ΗΧΕΙ CD003 Greece 2001 Sell This Version\nΗΧΕΙ CD 004 Σταύρος Σοφιανόπουλος Ο Χορός Του Πυθέα (Album)\nΗΧΕΙ CD 004 Greece 2004 Sell This Version\nΗΧΕΙ CD 005 Σταύρος Σοφιανόπουλος = Stavros Sofianopoulos* Σταύρος Σοφιανόπουλος = Stavros Sofianopoulos* - Το Κέρασμα = The Treat (CD, Album) Ankh Productions ΗΧΕΙ CD 005 Greece 2006 Sell This Version\nΑΝΚΗ ΗΧΕΙCD 012 Dilemma (27) Η Τέλεια Εξαφάνιση (CD, Album) Ankh Productions ΑΝΚΗ ΗΧΕΙCD 012 Greece 2018 Sell This Version\nCD 3477-2 Giorgis* Flâneur* (CD, Album, Promo, Car) Ankh Productions CD 3477-2 Greece 2011 Sell This Version\nD-Files 1200-2 Various A Cocktail Of Chillout Moods And Grooves - Galleraki Cocktail Bar Mykonos (CD, Album) Ankh Productions D-Files 1200-2 Greece 2000 Sell This Version\nD-Files 2001-2 Αποκάλυψις Ήτανε Γραμμένο... (CD, Album) Ankh Productions D-Files 2001-2 Greece 1999 Sell This Version\nD-Files 2007-2 Ανδρείκελος Οι Παλίρροιες Των Χρόνων (The Tides Of Time) (CD, Album) Ankh Productions, Πηγή Soundpieces D-Files 2007-2 Greece 2007 Sell This Version\nD-Files 2007-2 Ανδρείκελος Οι Παλίρροιες Των Χρόνων (The Tides Of Time) Remixes (CDr, MiniAlbum) Ankh Productions, Πηγή Soundpieces D-Files 2007-2 Greece 2007 Sell This Version\nD-Files 2008-1 Andreikelos* The Creation / Planets (CDr, Single) Ankh Productions, Πηγή Soundpieces D-Files 2008-1 Greece 2008 Sell This Version\nD-Files 4411-2 Γύρω-Γύρω* Γύρω-Γύρω (CD, Album) Ankh Productions D-Files 4411-2 Greece 2000 Sell This Version\nD-Files 4412-2 Γύρω-Γύρω* Θυμάμαι Τα Πάντα (CD, Album, Dig) Ankh Productions D-Files 4412-2 Greece 2002 Sell This Version\nD-Files 4413 Gyro-Gyro Destroy All Brains (2xDVD-V, Album, Promo) Ankh Productions D-Files 4413 Greece 2004 Sell This Version\nEP 4000-2 Κωνσταντίνος Νάρης Τέρμα: Η Καρδιά (CD, EP) Ankh Productions EP 4000-2 Greece 2013 Sell This Version\nHXEI CD002 Σάκης Παπαδημητρίου Γεωργία Συλλαίου* Η Μπαλάντα Των Πειρατών (CD, Album) Ankh Productions HXEI CD002 Greece 2000 Sell This Version\nJazz 0803-2 George Stronis, Christos Gotsinas, Γιώργος Φιλιππίδης George Stronis, Christos Gotsinas, Γιώργος Φιλιππίδης - 40:45 (CD) Ankh Productions Jazz 0803-2 Greece 2003 Sell This Version\nJAZZ 0813-2 Various Jazz Society Thessaloniki 2007 (CD, Album) Ankh Productions JAZZ 0813-2 Greece 2007 Sell This Version\nJazz 0917-2 Stelios Chatzikaleas Quintet Urban Stories (CD, Album) Ankh Productions Jazz 0917-2 Greece 2014 Sell This Version\nJazz 0925-2 Yorgos Krommydas A Route Through The Standards (CD, Album) Ankh Productions Jazz 0925-2 Greece 2015 Sell This Version\nJAZZ 0933-2 Spiral Trio Spiral Trio (CD, Album) Ankh Productions JAZZ 0933-2 Greece 2017 Sell This Version\nJazz 0934-2 Ntinos Manos After The Storm (CD, Album) Ankh Productions Jazz 0934-2 Greece 2018 Sell This Version\nJAZZ 0950-2 Troi Mat Jasmovision (CD, Album) Ankh Productions JAZZ 0950-2 Greece 2019 Sell This Version\nJazz 0951-2 Chris Digkas Jasm Tales (CD, Album) Ankh Productions Jazz 0951-2 Greece 2018 Sell This Version\nMEN 001 Various Latin For Men (CD, Comp) Men (2), Ankh Productions MEN 001 Greece Unknown Sell This Version\nnone Andreikelos* The Creation / Planets (Single)\nnone Greece 2008 Sell This Version\nnone Yorgos Krommydas Aggressive Thoughts (CD, Album) Ankh Productions none Greece 2013 Sell This Version\nnone Αρχάνθρωποι Αινίγματα Και Μυστικά (CD, Album) Ankh Productions none Greece 2002 Sell This Version\nnone Various Χορεύοντας Με Τη Φωτιά (CD, Comp, Promo) Δίφωνο, Ankh Productions none Greece 1999 Sell This Version\nnone Τηλέμαχος Μούσας Κυκνοστάλαγμα (CD, Album) Ankh Productions none Greece 2006 Sell This Version\nnone Stavros Sofianopoulos Pytheus' Dance (CD, Album) Ankh Productions none Greece 2004 Sell This Version\nnone Σάκης Ρουβάς Μοναδικές Ερμηνείες + Backstage Σκηνές Από Το "This Is My Live" (CD, Comp, Enh) Ελεύθερος Τύπος, EMI none Greece 2008 Sell This Version\nOST 101-2 Nino Rota Film D' Amore E D' Anarchia (CD, Album, Promo, RE) Ankh Productions OST 101-2 Greece 1997 Sell This Version\nOST 201-2 Blaine L. Reininger Manic Man (Album)\nOST 201-2 Greece 1997 Sell This Version\nOST 202-2 Nicola Piovani The Man In Grey (Original Motion Picture Soundtrack) (CD, Album, Promo) Ankh Productions OST 202-2 Greece 1998 Sell This Version\nOST 203-2 Νίκος Κυπουργός Black Out (Original Motion Soundtrack) (Album)\nOST 203-2 Greece 1998 Sell This Version\nOST 204-2 Ludovico Einaudi Alexandria (CD) Ankh Productions OST 204-2 Greece 2002 Sell This Version\nOST 206-2 Σταύρος Σοφιανόπουλος Δύσκολοι Αποχαιρετισμοί Ο Μπαμπάς Μου (CD, Album) Ankh Productions OST 206-2 Greece 2003 Sell This Version\nOST 208-2 Onefingermusic A Dog's Dream (CD, Promo, Smplr) Ankh Productions OST 208-2 Greece 2005 Sell This Version\nOST 208-2 Onefingermusic Το Όνειρο Του Σκύλου (A Dog's Dream) - Original Motion Picture Soundtrack (CD, Album, Promo) Ankh Productions OST 208-2 Greece 2005 Sell This Version\nOST 501-2 Lars Von Trier & The Idiot All Stars Lars Von Trier & The Idiot All Stars - Οι Ηλιθιοι (CD, Single, Promo) Zentropa Entertainments, Universal OST 501-2 Greece 1998 Sell This Version\nOST 102-2 LED Nicola Piovani Kaos (CD, Album, Ltd, Num) Ankh Productions OST 102-2 LED Greece 1997 Sell This Version\nOST 207 - 2 Πέτρος Κορέλης Close...So Close (CD, Album) Ankh Productions OST 207 - 2 Greece 2004 Sell This Version\nRN10162016 Various Voices In Harmony (2xCD, Comp) Real News, Compact Disc Club RN10162016 Greece 2016 Sell This Version\nS1000-2 Γιώργης Χριστοδούλου Κλωστές & Νήματα (CD, EP) Ankh Productions S1000-2 Greece 1999 Sell This Version\nS1502-2 Μανώλης Γαλιάτσος ,Τραγουδά Ο Νίκος Κουρουπάκης Μανώλης Γαλιάτσος ,Τραγουδά Ο Νίκος Κουρουπάκης - Τρία Τραγούδια Από Την Κλεψύδρα (CD, Single, Ltd, Num) Ankh Productions S1502-2 Greece 2000 Sell This Version\nS 3000-2 Tidal Flood Scientific (CD, EP, Enh) Ankh Productions S 3000-2 Greece 2001 Sell This Version


Ν. Ελευθερόγλου: Ο Κυριάκος Μητσοτάκης πρέπει να ξεκαθαρίσει την ατζέντα του στο Συνέδριο της ΝΔ – Υστερόγραφα\nΚανείς δεν αμφιβάλλει ότι η σωτηρία της ψυχής είναι πολύ σπουδαίο πράγμα. Και σίγουρα δεν εξαρτάται από το αν καταβάλλει τη μισθοδοσία των ιερέων το Ελληνικό Δημόσιο μέσω της ενιαίας Αρχής πληρωμών ή μέσω «ειδικού λογαριασμού». Ούτε φυσικά από το αν προχωρήσει η συμφωνία του κ. Τσίπρα με τον κ. Ιερώνυμο, μετά τις αντιδράσεις πολλών ιεραρχών. Αν και σε προσωπικό επίπεδο θα προτιμούσα οι ιεράρχες να ύψωναν παντιέρα ράσα κατά των Μνημονίων και εάν χρειαζόταν, όπως έγινε στο παρελθόν, να «λιώσουν» χρυσαφικά και αναθήματα ώστε να σωθεί η χώρα. Αλλά αυτό είναι άλλου παπά Ευαγγέλιο.\nΕκτιμώ ότι καλό θα ήταν τα κόμματα να άφηναν την Εκκλησία να επιτελέσει το πραγματικό έργο της και να μην την ενθυμούνται κάθε φορά που είναι να αλιεύσουν πολύτιμα και σίγουρα ψηφαλάκια. Διότι με αυτόν τον τρόπο αμφότεροι επιβεβαιώνουν ότι παρά τα λεγόμενά τους θέλουν και πιστεύουν την εμπλοκή της Εκκλησίας στα εγκόσμια, αλλά με τους δικούς τους όρους.\nΔιά αυτό δεν χρειάζονται ούτε γραμματείς ούτε Φαρισαίοι, μια και όποιος αναγνώσει τα Ευαγγέλια θα μπορέσει να ανακαλύψει πού βρίσκονται οι διαχωριστικές γραμμές μεταξύ Κράτους και Εκκλησίας.\nΑντί, λοιπόν, τα κόμματα να αναλώνονται στο ποιο θα γίνει λιγότερο ή περισσότερο ελκυστικό στην Ιεραρχία και στον κλήρο, ας αποφασίσουν να διαμορφώσουν μια ατζέντα που θα απαντά στα πραγματικά προβλήματα όλων των Ελλήνων, είτε φορούν ράσα είτε όχι. Η κυβέρνηση, από τη μεριά της, αργά και σταθερά ξεκαθαρίζει το δικό της προγραμματικό πλαίσιο, που θα περιέχει «αριστερή φρασεολογία», παροχές και σοσιαλδημοκρατία. Αν αυτό της αρκεί για να κερδίσει πάλι τις εκλογές, δεν το γνωρίζω. Εξάλλου, όλα κρίνονται εκ του αποτελέσματος. Από την άλλη, η Νέα Δημοκρατία πρέπει να ανακαλύψει τη δική της νέα ατζέντα (μια και την προηγούμενη την έκλεψε ο ΣΥΡΙΖΑ) και να την κάνει επιτέλους γνωστή στους πολίτες. Να μιλήσει απλά και κατανοητά ώστε να την καταλάβουν άπαντες χωρίς θολούρες.\nΕάν έχει αποφασίσει να εκφράσει τη συντηρητική πολιτική, ας βγει να την υπερασπιστεί. Ξεκάθαρα, όμως, και χωρίς ενοχικά ταμπού. Στην Ευρώπη, εξάλλου, πληθαίνουν οι φωνές και οι δυνάμεις εκείνων που έχουν ξεκάθαρες θέσεις σε συγκεκριμένα θέματα, όπως Μεταναστευτικό, ασφάλεια πολιτών, οικονομία (άνευ νεοφιλελευθερισμού), πατριωτισμός, οικογένεια, προστασία των θεσμών και μια σειρά από άλλα ζητήματα που κάποτε αποτελούσαν τον κεντρικό άξονα των θέσεών της.\nΤο πρόβλημα είναι ότι αν και η ατζέντα αυτή υπάρχει, οι άνθρωποι που αποφασίζουν πού θα πρέπει να στρίψει το καράβι δεν την πιστεύουν. Διότι υπάρχει ένα πλήρωμα που όταν μιλάς για πατρίδα «αναβλύζει» άρωμα εθνικισμού και όταν μιλάς για οικονομία εκπέμπει μήνυμα νεοφιλελευθερισμού.\nΟσο, λοιπόν, το μήνυμα είναι θολό και ενοχικό τα πράγματα θα γίνονται πιο δύσκολα και πιο περίπλοκα για τη Ν.Δ. Αν προσθέσουμε τις πιέσεις από ετερόκλητα επιχειρηματικά συμφέροντα που άρχισαν να δείχνουν στον Κυριάκο Μητσοτάκη τι τον περιμένει την επόμενη μέρα σε περίπτωση που δεν γίνει… μαριονέτα στα σχέδια διαπλοκής τους, τα πράγματα γίνονται όλο και πιο σκούρα. Εάν πράγματι ο πρόεδρος της Ν.Δ. θέλει να κυβερνήσει οφείλει στο Συνέδριο να ξεκαθαρίσει την ατζέντα του, να ξηλώσει τις όποιες παράγκες έχουν στηθεί και να αποδείξει ότι δεν σκοπεύει να γίνει «υπάλληλος» κανενός συμφέροντος. Ιδού η Ρόδος…\nTags: άρθρο εφημερίδα "Δημοκρατία" Νίκος Ελευθερόγλου